
Predgovor 


Razmatrati o istinama Čistilišta u svjetlu Crkvene nauke 
jest izvor velike dobiti u duhovnom životu. Takva me- 
ditacija obogaćuje u smislu upoznavanja Boga u novom 
svjetlu i mogućnost da se otkrije zvanje. Bog ne podnosi 
mlakost, namještaljke, ni kompromise sa svijetom. 

Meditacija pomaže kršćaninu da otkrije čistoću ljubavi i 
nakane, te ga vodi ka sve većoj i žarčoj ljubavi prema 
Bogu i živoj želji da se što prije sastane sa Njim. Uz to 
proširuje horizonte ljubavi kod kršćanina, te ga čvrsto vodi 
prema samilosti za duše u Čistilištu, kako ih naziva sv. 
Veronika Giuliani - “zaboravljene duše". 

Zar zaista te siromašne duše u svojoj boli nemaju pravo 
na posebnu pažnju i bratsku ljubav, toliko puta naglaša- 
vanu u Isusovim prispodobama? Sjetimo se “milosrdnog 
Samaritanca": zar nas tu Isus ne poziva na trajnu i 
djelotvornu ljubav za pomoć tim dušama u nevolji, po 
našim molitvama i žrtvama. 

U to je bila uvjerena i sv. Terezija od Djeteta Isusa, te je 
svaku večer izmolila šest Očenaša, Zdravo Marija i Slava 
Ocu za duše u Čistilištu. 

Mnogobrojni su primjeri svetaca koji su bili pozvani na 
poseban način, da se mole za te duše. Posebno se povezu- 
je s tim žrtvama i molitvama sv. Katarina iz Genove 
(1447.-1510.g.); njezin “Elaborat o dušama u Čistilištu? 
predstavlja divan primjer upotpunjenog mističnog života i 
iskustva. Ona upoznaje najdublje boli duša u Čistilištu. 


Kako bi vjernici shvatili važnost molitve i žrtve za duše 
u Čistilištu, smatrali smo potrebnim iznijeti ove zapise, da 
bi potakli vjernike na što veću i žarču molitvu prema 
njima. Pisac knjige želi ostati anoniman. Sami zapisi nisu 
u protivnosti s naukom Crkvenog učiteljstva i Božje 
Objave. 

Važno je naglasiti da ove objave ne donosimo zato da bi 
zasitile znatiželju čitatelja, niti da bi se pojasnile neke 
nedoumice u raspravama teologa. Svaki čitatelj ima pravo 
stvoriti svoj vlastiti sud o ovoj knjizi. 

Moja je želja da ova knjiga, bez obzira na svoju poseb- 
nost, oživi pobožnost prema dušama u Čistilištu, te 
potakne na zdrava i spasonosna razmišljanja. Lijepo je 
ponoviti sa sv. Katarinom iz Genove: 

“Oh, neizmjerno Dobro, kako je moguće da Ti nisi 
ljubljen i ne poznaju Te oni, koji su zato stvoreni da bi Te 
ljubili i Tebe u vječnosti uživali, dok već na ovom svijetu 
čovjek bi morao ostaviti sve stvari, da bi mogao posje- 
dovati ono malo osjećaja, koje samo Bog, po svojoj 
milosti, dodjeljuje?" 


Biskup iz Puy-en-Velaya 
Mons. Henry Brincard 


BIJAH U ZATVORU I POSJETISTE ME 


Čujem s velikom jasnoćom Isusov glas, koji mi govori u 
intimi moje duše: “Hoću da se moli za svete duše u Čisti- 
lištu, jer moje Presveto Srce gori iz ljubavi prema njima. 
Vruće želim njihovo oslobođenje, da se tako sjedine pot- 
puno sa Mnom! Moli za njih i daj da se moli za njih, te 
zapiši sve ono što će ti biti objavljeno. Ne zaboravi moje 
riječi: “Bio sam u zatvoru i došao si me posjetiti!". 
Primjeni te riječi na svete duše, jer baš Mene pohađaš u 
njima po njima, sa svojom molitvom i s djelima koja činiš 
za njih. Pogledaj njihovu savršenost i neka ti bude na 
pouku; iako trpe najveće muke, one ne zaustavljaju pogled 
na sebi samima, niti na svojim trpljenjima, već se prepu- 
štaju mojoj Ljubavi i čistoj Volji Moga Oca. To je njihova 
jedina briga: Naša Slava! Naučite od tih svetih duša što je 
čistoća ljubavi, koja će vas voditi jedino k Mome Srcu. 
Ostani u miru, sine, i učini ono što od tebe tražim!" 

Kakva prekrasna pouka, koja utjeha, koji mir! Bože moj, 
daj mi djelatnu, povjerljivu, savršenu poslušnost koja će 
me voditi, ne samo da izvršim Tvoju Volju, već da ju pre- 
dusretnem! Gospodine, prosvijetli me i daj mi snage da Ti 
ostanem vjeran! 


NAVJEŠTAJ ANĐELA ČUVARA 


Poda vrijeme jutarnje molitve, dok sam molio za duše u 
Čistilištu, prikaže se mojoj duši moj Anđeo čuvar i dade joj 
moć da čuje pozdrav: “Hvaljen Isus i Marija!" Naklonio 
sam se da mu odzdravim, no Anđeo mi dade znak da 
podignem glavu, te da primim znak Križa, kojeg mi on 
zacrta na čelu. Promatrao sam tog poslanika Ljubavi u 
aureoli svjetla, dok je moja duša utonula u veliki mir, u 
duboku sreću. Gledao me ozbiljno i blago. Njegovo je lice 
izžaravalo svjetlost. Čim sam zamjetio ljubičasti pojas oko 
njegovih bokova, znao sam što Gospodin traži od mene: 
molitvu i pokoru. Anđeo me pouči koliko Gospodin ljubi 
svakoga od nas i kako želi otkriti svakoj duši čudesa svoje 
Ljubavi. 

Isus me htio, na poseban način, pozvati u svjetlo Svoga 
Srca, na razmatranje otajstva Čistilišta. Obuze me lagani 
osjećaj zebnje, no Anđeo me ohrabri riječima: 

“Ne boj se i ne žalosti se! Čistilište je misterij Božje 
ljubavi i milosrđa, a tvoja će duša, otkrivajući ga, biti po- 
zvana na veću ljubav prema Gospodinu. Poznavanje Či- 
stilišta pridonijet će ti velike posvetne milosti, omogućiti 
ti da proširiš svoju ljubav, te da produbiš svoju spoznaju 
čiste Volje Božje! Ja ću ti stajati uz bok, da ti pomognem. 
Ne boj se!" 

Zaista, zar Anđeo nije postavljen uz nas da nas podrži, 
čuva i prosvijetli naše duše? Nisam se trebao bojati ničega. 
Morao sam se samo prepustiti Volji Božjoj, a sve drugo je 
tako malo važno! 

Baš to sam odgovorio Anđelu čuvaru, moleći ga da me 
pouči, kako bih uvijek što bolje izvršavao ono što 
Gospodin od mene želi. Neka Isus, po svojoj Volji, raspo- 
laže mojom bijedom, jer On je tako dobar da nam svoje 
planove otkriva postepeno, znajući vrlo dobro da naša sla- 
bost ne bi mogla podnijeti velike i nagle zahtjeve Ljubavi 
Božje. Samo pomoću milosti i postepenom spoznajom 
naša duša može izdržati sve zahtjevnosti, jer naša se narav 
mora neprestano pročišćavati. 

Anđeo je nastavio: 

“Čistilište jest jedan veliki misterij, tajna. Ti ćeš ga upoz- 
nati i vrlo brzo ćeš otkriti mnoge stvari. Neke će biti vrlo 
lijepe i ohrabrujuće, druge će ti se činiti strašnima. No 
ipak, ne zaboravi, koliko god ti se može učiniti Čistilište 
bolnim, ono je misterij Milosrđa i Pravde. Ono je, prije 
svega, besplatni dar Ljubavi Božje. 

Bilo što se dogodilo, ostani miran. Morat ćeš mnogo trp- 
jeti, da naučiš mnogo ljubiti. Znaš da te Isus uvijek hoće 
sve više uzdići iz saznanja u saznanje, iz ljubavi u ljubav, 
sve do Euharistijskog Srca, Izvora svake Ljubavi." 

Tada Anđeo nestane iz mog unutarnjeg vida. Usprkos tim 
tako teškim riječima, ostao sam spokojan u duši. Jedino 
pomisao da moram pisati, zaista me opterećivala. Još jedan 
učinak vlastite volje, koja nam se upliće, zaustavlja nas u 
napretku na našem putu prema Jedinome Dobru. 


ANĐEO ČUVAR 


Kod molitve dobivam samo unutarnja prosvjetljenja 
intelektualnog karaktera. Anđeo čuvar dolazi i djeluje na 
izravan način, da mi točno razjasni ili da mi pomogne kod 
opisivanja tajni koje sam primio prosvjetljenjem. Shvaćam 
svjetlosnu prisutnost Anđela čuvara duhovnim očima, jer 
Anđeli nemaju tijelo, te se ne mogu vidjeti tjelesnim 
očima.Ta slika je tako jasna i oštra, da ne mogu posumnjati 
u njeno postojanje. Osjetilna prisutnost Anđela je važnija 
od same slike. Bit je u komunikaciji koja nastaje između 
duše i božanskog. Bog je gospodar svojih darova, te se 
služi s njima na svoju Slavu, a za naše posvećenje, kako bi 
pobudio u nama vjeru, ufanje i ljubav. 

Kod ukazanja Anđeo je uvijek nepredvidiv, dolazi izne- 
nada. Bila bi strašna pogreška to povezati sa žarkom 
željom da se nešto vidi ili čuje. Hvala Bogu, poslušnost 
mom duhovnom ocu, kao i strah koji sam osjećao ispočet- 
ka kod tih ukazanja Anđela, pomogli su mi da se spasim od 
te “opasne hridi“. 

Pouke Anđela su iznad svega pozivi na molitvu, te na 
stalno pročišćavanje vlastite unutrašnjosti. One napune 
dušu mirom, duhovnom slatkoćom, zapalivši je ljubavlju, 
zbunjujući je pred njenim Bogom sve više u dubljoj 
poniznosti. Dao Gospodin da se ta ljubav i poniznost, tako 
učinkoviti u viziji, mogu produljiti i u običnom životu. 

To i je cilj ukazanja. 

POUKA ANĐELA ČUVARA 


Dok sam razmatrao o posljednjim milostima koje sam 
primio, ukaže mi se Anđeo u živom svijetlu, zacrta veliki 
znak križa na mom čelu, te mi reče s ozbiljnošću: 

“Čuj me i usjeci dobro u pamet ono što ću ti reći. 
Svevišnji će dozvoliti nekim dušama, koje su još u Čisti- 
lištu, da ti se ukažu na jedan tajanstven način. Ti se ne tre- 
baš toga bojati, već se ponizi duboko pred Veličanstvom 
Božjim i stavi se na raspolaganje službi Božjoj. Te duše 
mogu doći samo po posebnoj milosti Božjoj i nikada ti 
neće učiniti ništa zlo, već naprotiv!" 

Na te sam se riječi više prestrašio. Upitah Anđela kako 
ću moći razlikovati te događaje od utjecaja vlastite mašte, 
jer mašta radi više od samog razuma i može prikazati čuda 
i djelovanja đavolskog karaktera, znajući da zao duh uvi- 
jek nastoji strovaliti duše u nesigurnost ili u pogrešnost. 
Upitah ga jesu li ta djelovanja neophodna. On mi blago 
odgovori: 

“Ako Svevišnji tako radi s tobom, to je za tvoje dobro i 
za svetu Crkvu. On se služi tobom kao s kanalom: o tebi 
ovisi da li ćeš znati prenijeti vodu svojoj braći, ne 
zadržavajući je ljubomorno samo za sebe. Tvoja duša mora 
biti u trostrukoj spremnosti: za potpunu podložnost čistoj 
Volji Božjoj, za duboku poniznost u prisutnosti tih svetih 
duša i za djelotvornu poslušnost punu povjerenja prema 
tvom duhovnom ocu. 

“Bog je ljubav! Ako On daje te milosti, to čini radi tvog 
posvećenja, da otvori tvoju dušu prema svojoj neizmjernoj 

ljubavi, da je otvori u ljubavi prema tvojoj braći, da te 
pročisti u Križu Isusa Krista. Te će ti milosti prouzrokovati 
mnoga trpljenja, kao i duboke duševne utjehe. Sve to 
prikaži za te svete duše, da proslaviš Milosrđe Božje.? 

Prihvatio sam u šutnji i počeo moliti. Anđeo tada nastavi: 
“Kada bilo koja od tih svetih duša dođe k tebi, ti je poz- 
dravi u Ime Isusa Krista. Ona će ti uvijek odgovoriti bilo 
znakom, bilo riječju. Neke duše ne mogu govoriti, jer se 
nalaze u Velikom Čistilištu. One te ne mogu vidjeti, ali 
Bog će ih pokazati tvojoj duši, kako bi molio za njih. 
Dogodit će se da će ti one moći odgovoriti na tvoj “Hvaljen 
budi Gospodin", ili kad ti se približe da učine znak križa. 
Traži uvijek neki znak, ne iz straha, već iz razboritosti. 
Ne postavljaj pitanja niti jednoj duši, jer samo Bog je 
gospodar onoga što će ti one reći, ako ti trebaju dati kakvu 
pouku. Za te milosti iz Čistilišta ne traži se od tebe ništa 
drugo, nego ljubiti i moliti. Ako Svevišnji otvori Čistilište 
na uvid tvojoj nutrini, to čini samo zato da u tebi rasplam- 
sa ljubav. Ako želi da ti to napišeš, to je zato da rasplam- 
saš ljubav u drugim dušama. Sve, ali baš sve mora voditi k 
toj ljubavi." 

Duša mi je bila u velikom miru. Zahvalih Anđelu, koji 

me ohrabri jednom gestom, te zaključi: 

“Kada biste znali što je to Ljubav! Ljubav je dar Božji, jer 
Ona je Bog, koji vam se daruje. Pročitaj ovaj odlomak 
Svetog Pisma: “Bog je Ljubav! Onaj tko ostaje u 
ljubavi, ostaje u Bogu i Bog u njemu." Ponavljaj to 
često, dat će ti snagu i mir. Kada bi bili svjesni da ste djeca 
Božja, kada bi bili uvjereni u tu stvarnost da ste djeca 

neizmjerne Ljubavi Božje, dopustili bi da se Bog nastani u 
vama, da se smjesti u vama i kod vas, da komunicira preko 
vas, da poteče u vama kao vatrena rijeka, koja ima zadatak 
zapaliti sve oko sebe, čitavi Svemir! Budite nosioci te vatre 
ljubavi, tog svjetla. Bog je Ljubav!... Bog je Ljubav!... Bog 
je Ljubav!...? 

Dok je to izgovarao, Anđeo je bio sav sjajan, kao u nekoj 
ekstazi, ražaren, u kontemplaciji istog Lica te neizmjerne 
Ljubavi. Preko njega vidio sam izraz Božanske Ljubavi, te 
nesvjesno kleknuh pred tom molitvomAnđela. Ne može se 
zamisliti nešto slično. Kod takve vizije izljeva Ljubavi i 
Njegovog poslanika osjećala se razmjena ljubavi i to je 
bilo neizrecivo zadivljujuće. 


NEKE SLIKE, KAKO BI BOLJE SHVATIO 


Predveče si postavih jedno malo čudno pitanje: “Kako to 
da sam ja mogao vidjeti i shvatiti tolike stvari o tajni Či- 
stilišta i zašto pod tim tako jakim oblicima?" 

Anđeo čuvar mi se ukaže baš u tom trenutku u očima 
moje duše, sav sjajan i nasmiješen. Na prsima prekrasan 
purpurni križ ukrašavaše njegovo svjetlucavo odijelo. On 
stavi ruku na moju ruku i reče mi blago: 

“Evo nekih slika, koje će ti razjasniti mnoge duhovne 
stvarnosti, koje ne bi mogao proniknuti bez te pomoći. 
Svevišnji se želi poslužiti svim duhovnim bogatstvima 
koje ti je dao, da te još više prosvijetli i uvede u tajnu Či- 
stilišta.? 

Ta su me razlaganja iznenadila i duša, ne znam zašto, 
pade u neku tjeskobu. 

“Ako je sve to iluzija?" - govorah sam sebi. Bijah vrlo pre- 
strašen. Onda mi Anđeo reče s puno dobrote: 

“Ne, nije to iluzija. Od kada su unutarnja ukazanja iluzi- 
je? Ona su jedan poseban način saznanja, koje Gospodin 
daje dušama. Najvažnije je da ih se krivo ne protumači, tj. 
uljepša ili uredi, kako to već ljudski um zna. Baš zbog toga 
te molim, uvijek sve zapiši, sve što čuješ i vidiš, i to učini 
odmah nakon primljene milosti. Ne dopusti da prođe vri- 
jeme, tako da se ljudski čimbenik ne umiješa u dar Božji. 
Ostani u miru Kristovu. 

Rekavši to, još jednom se nasmiješi i naglo nestane. Moja 
duša se smirila i ohrabrila. 


MAŠTA U SLUŽBI RAZUMA 


Dok sam radio u vrtu, ukaže mi se Anđeo čuvar u 
unutarnjem vidokrugu moje duše u zasljepljujućem svi- 
jetlu, povukavši me unutra velikom silom, tako da sam 
izgubio pred očima sve što je bilo oko mene. Anđeo mi 
reče: “Hvaljen budi Isus Krist!" 

Iznenađenje je bilo tako jako, te ostadoh bez riječi, 
otvorenih usta, dok sam se nastojao uvjeriti da sam žrtva 
neke halucinacije. Anđeo mi se bez riječi približi, te mi 
učini na čelu znak križa. To čini svaki puta, no ovog puta 
to učini na poseban način. Takvom snagom mi utisnu znak, 
da sam poskočio. Nastavi zatim mirnim glasom: “Od kada 

su unutarnja ukazanja halucinacije??? 

Tako sam bio smeten, da nisam znao progovoriti niti 
riječi, dok me je znak križa na čelu bolio. Bar taj osjećaj 
boli nije bila halucinacija! Anđeo nastavi vrlo ozbiljno: 

“Pa dobro, moram ti objasniti što je to unutarnje viđenje: 
ti ćeš to napisati, te ćeš pročitati kada ti bude trebalo i 
prenijet ćeš to svom duhovnom ocu.? 

Bože moj! Htio sam se izmaknuti Tvojoj Volji, no u 
Tvojoj prevelikoj nježnosti prema meni, Ti mi šalješ 
Anđela i podsjećaš me, da tu ništa ne znači moja volja, već 
samo Tvoja Volja! Kako sam bijedan... Rekoh tada 
Anđelu, koji je za to vrijeme molio u tišini, dok sam 
uzdizao dušu Bogu: “Hvaljen budi Isus Krist! Sveti 
Anđele, budi mi nositelj Svijetla i neizmjeme Ljubavi 
Božje." Na te riječi, koje su izašle više iz mog srca, nego 
iz usta, pod utjecajem unutarnjeg ushita, moj Anđeo, 
postavši još sjajniji, prostre se duboko, pokrije lice ruka- 
ma, te uzviknu: “Poklon, hvala, čast i slava našem Bogu, 
triput Svetom, našem Stvoritelju i Ocu!", zatim se polako 
podiže, prekriži ruke na prsima i nastavi pouku: 

“Kod Boga, vidjeti i spoznati je jedna te ista stvar. 
Unutarnja viđenja nisu ništa drugo, no sredstvo koje Bog 
daje duši, jer hoće da duša shvati ono što On hoće da spoz- 
na. Bog prosvjetljuje razum, te duša spoznaje to svjetlo 
kao razumno unutarnje viđenje. No, često duša to ne može 
izraziti, niti prevesti na razini komunikacije kako bi mogle 
shvatiti i druge duše, već samo pomoću pouke. 

Stoga se događa, da Gospodin to unutarnje svjetlo, koje 
je duša spoznala, učini unutarnjim razumnim viđenjem i 

tako omogućuje shvaćanje i komuniciranje: tada On sam 
stvara u unutarnjem viđenju slike, koje provode to svijetlo 
u osjetilnu snagu, koju duša može shvatiti i opisati. To je 
unutarnje razumno viđenje, koje, kako vidiš, nije nikakva 
halucinacija.? 

Slušao sam te pouke vrlo pažljivo i s mnogo zanimanja, 
te upitah Anđela, kako se on nalazi jasan pred mojim razu- 
mom u mojoj nutrini. On mi na to rastumači slijedeće: 

“Ti znaš, da Anđeli nemaju tijelo i vi nas ne možete vi- 
djeti. Stoga se mi ukazujemo u slikama shvatljivim vašim 
unutarnjim osjetilima, koje vam ukazuju na našu prisu- 
tnost. Na isti način se ukazuju sveci i siromašne duše iz 
Čistilišta. Vaše oči ih ne mogu vidjeti, pa ipak oni postoje 
kao stvarnost! Kada Gospodin hoće da vam se ukažu, uli- 
jeva u vašu inteligenciju osjećaj duboke stvarnosti njihova 
postojanja, te se ukazuju na način vama dostupan, tj. po 
osjetilima stavljajući njihovu sliku u vašu maštu. 

U vašem duhovnom životu vrlo je važno, da vam se 
mašta neprestano pročišćava, te da je se neprestano nad- 
gleda. Ona mora biti sluga razumu. Mašta je lutalica i često 
se nađe kao sudionik posebno drag pamćenju, koje je lako- 
mo i proždire sve što mu mašta ponudi. Te dvije snage u 
vama vrlo su prevrtljive. Vole raditi slobodno, bez pomoći 
razuma, ali moraju mu se podvrgnuti. 

Kada ćeš imati viđenja, ne osvrći se na njih, kako bi bolje 
shvatio ono što ti Gospodin daje u razumnom viđenju. Bog 
daje te milosti za rast duše u saznanju i ljubavi; ne treba ih 
preuzdizati, ali ni prezreti, jer su one dar Božji. Gledaj uvi- 
jek Darovatelja. Dar, koji ti On daje u svom velikom 

Milosrđu, treba te uvijek uzdići sve do Njega." 

Poslije te pouke, Anđeo polako prekriži ruke na prsima 
na križ, koji ukrašavaše njegovu blistavu tuniku, duboko se 
pokloni pred Bogom, te nestane iz mog vida. 


VELIKA NADA 


Večernja molitva. Bio sam udubljen u razmatranje 
Presvetog Srca Isusovog u Presvetoj Euharistiji, kada spa- 
zih mnoštvo ljudi, kao uvučeni u veliku vatru, molili su s 
velikim žarom. Bile su to duše u Čistilištu. U nutrini začuh 
Gospodinov glas: 

“Sine, moli za te duše da što prije dođe čas, kada će se u 
savršenom jedinstvu potpuno sjediniti sa svojim Bogom. 
Njihovo sjedinjenje, cijelo vrijeme Čistilišta, nije ništa 
drugo nego živa želja za Mnom i ta želja ih pali kao vatra. 
Njihova je molitva nada, jer baš tamo, u Čistilištu, ta je 
krepost prisutna u svoj svojoj čistoći i savršenosti. 

Čistilište je neizmjerno Milosrđe moga Presvetog 
Euharistijskog Srca! Najveće pročišćenje svake duše je 
živa želja, koju ona gaji prema Meni. Tu želju moje 
Presveto Euharistijsko Srce zapaljuje u vašim srcima. U 
budućnosti će mnoge duše izgarati od te vatre ljubavi i od 
želje za Mnom, što ću im Ja uliti u srca. 

Moja će Crkva spoznati plamen te želje za Mnom, dok će 
duše spoznati nadu kroz tu kušnju ljubavi. 

Tada Gospodin dotače moju dušu jednom sjajnom, 
vatrenom strelicom, koja izađe iz Njegovog Božanskog 

Srca, i dok sam se ja gubio pod jačinom slatkog plamena, 
On mi reče s neizmjernom slatkoćom i dragošću: 

“Oh, ti sićušna dušo! Želim da izgoriš s tom željom, jer 
tvoja želja za Mnom zaziva moje sjedinjenje s tobom!" 

Ne mogu opisati radost kojom je moja duša bila obu- 

hvaćena i ispunjena. Bila je kao uronjena u ljubav 
Presvetog Euharistijskog Srca, trpeći okrutno, jer bijah 
nesposoban odgovoriti na tu ljubav savršenstvom. No, ipak 
sam bio pun predivne, neopisive sreće. Koje li sreće! Oh, 
neizmjerne li Ljubavi! 


SMISAO MILOSTI KOJE PRIMIH 


Na kraju večernje molitve vidjeh svog Anđela čuvara. 
Nosio je crveni plameni križ, koji ukrašavaše njegovu 
tuniku, tako blještav da se to ne može opisati. Bijaše živo 
crvene boje kao krv, sav u blještavilu. Razumijem da 
moram još trpjeti, te da moram pojačati svoju molitvu. 
Pripremih se za nova trpljenja. Anđeo mi reče: 

“Hvaljen Isus! Jedan od tvojih bližih još uvijek je u Či- 
stilištu. Moli i daj da se mole za tu dušu da se oslobodi, 
Presveta Djevica to želi od sveg srca. Kada bi mogla, Ona 
bi u jedan čas ispraznila čitavo Čistilište. Ako ćete moliti i 
prikazivati žrtve, ta duša će biti oslobođena na Veliki 
Petak." 

Te riječi su me prestrašile. Vrijeme mi se činilo besko- 
načno i tako trenutno u isti čas. Ne znam što reći. No, vri- 
jeme ne postoji iza smrti, bar ne na naš način. To je nešto 

posve drugo. Upitam Anđela da li taj čovjek mora trpjeti 
mnogo i što trebam učiniti. Anđeo mi reče: 

“Trpi se mnogo. No, to je trpljenje iz ljubavi, ti to znaš. 
Moli i prikazuj svete Mise za njega. Moli često ovu 
strelovitu molitvu “O, moj dobri i preslatki Isuse, smiluj 
nam se!", posebno poslije svete Pričesti. Iznad svega, čini 
pokoru! Post i pokora su od velike pomoći za svete duše u 
Čistilištu. No, za tu pokoru moraš tražiti dozvolu svog 
duhovnog oca. Mrtvi oči i jezik, jer Bog treba duše 
unutarnjeg duhovnog života u šutnji. Zadrži za sebe svoja 
trpljenja, svoje tuge, samo za Isusa. Ne povjeravaj ih 
nikome, osim Isusu. Ne otežavaj život svojoj braći. Moraš 
biti duša radosti i križa. Spoznavši grijehe te duše, popravi 
to s vježbama u krepostima suprotnim tim grijesima.? 

Vidim tu osobu u svijetlim plamenovima. Rekoh svom 
Anđelu i toj duši da ne znam što moram učiniti, jer se 
bojim da se varam, da sam žrtva vlastite obmane. Anđeo 
me strogo pogleda, kao i ta duša, koja mi reče vrlo 
odlučno: “Idemo! Ti znaš jako dobro što moraš učiniti. 
Moraš puno ljubiti, mnogo moliti, šutjeti o milostima 
Božjim koje su ti dane. Posebno ostani poslušan svom ocu. 
Ne popusti malodušnosti! Tvoj umor neka te ne zavede s 
predrasudama, jer nama je potrebna vaša molitva, vaša 
pomoć za nas svakako, ma iznad svega za Boga. To je vaš 
zadatak, to hvali i slavi Gospodina." 

Ta opomena me privela k svijesti. I ta osoba nastavi, sa 
manje strogosti: “Ne muči se stalnim pitanjima. Bog zna 
što hoće s tobom. Prepusti se Njegovoj milosti i pusti da te 
vodi Njegova milost! Te milosti su ti dane da ih preneseš 

svetoj Crkvi. Bog se hoće poslužiti s tim milostima. za 
dobro, da probudi pozaspale duše, da potsjeti ljude 
zatvorene u vlastiti egoizam, da njihov život ne završava tu 
na Zemlji, nego će procvjetati tek nakon ovozemaljskog 
života. 

Danas se uopće ne misli na Čistilište. Čak se i negira nje- 
govo postojanje, kao i postojanje Pakla. No, ti moraš svima 
reći da Raj, Čistilište i Pakao postoje; da isto tako i Pakao 
postoji i nažalost nije prazan." - Prikazan mi je u jednom 
trenu taj misterij Pakla. Mislio sam da ću umrijeti od šoka. 
Moj Anđeo čuvar me pridržavao, a duša je nastavila go- 
voriti: 

“Bog, koji je sama Dobrota, htio je ipak pokazati Veliko 
Čistilište svoje ljubavi. Mnogi sveci, poučeni Mudrošću 
Božjom i puni milosti prosvjetljenja, pisahu i govorahu o 
toj ljubavi, da proslave Boga u Njegovom Milosrđu, da 
prosvijetle duše i da ih predusretnu, da se pridignu u sve- 
toj Crkvi molitve i svete Mise za pokojnike, za sve nas.' 

Duša je prestala govoriti, podigla je oči prema Nebu, sva 
ožarena, te zatim nastavi sa velikom ozbiljnošću i težinom: 

“Slušaj dobro, govorim ti: To je smisao milosti, koju ti 
primaš, koju ti Bog daje usprkos tvojoj nedostojnosti, jer je 
On imao samilosti prema tvojoj bijedi. Kontemplacija tog 
velikog misterija, shvaćanje Milosrđa i Pravde Božje, me- 
ditacija zadnjih istina, moraju biti za vas škola i primjer, jer 
vaš je zadatak da se trudite postati sveti, da se pripremite 
za ulazak u Kuću Božju nakon ovozemaljskog života. Baš 
zato da te potaknem i da budu druge duše potaknute k sve- 
tosti, daju ti se ove milosti, kao i sve pouke. 

Da, morate biti sveti. Bog vas hoće svete i tu se nalazi 
vaša sreća. Dana su vam sva sredstva po Kristu u Crkvi, 
trebate ih znati upotrijebiti, te izvući koristi! Sve to ti se 
govori i pokazuje samo da se duše rasplamsaju ljubavlju i 
prionu uz Boga, ne imajući drugu želju, osim ispunjenja 
Njegove svete Volje. Učinite sve da izbjegnete Čistilište, 
ne iz straha, već iz ljubavi. Molite za nas koji nismo znali 
izbjeći ga, ne birajući posebno duše ove ili one, osim onih 
za koje se morate moliti po dužnosti. Povjerite sve Dobroj 
Nebeskoj Majci Rizničarki. Ona će podijeliti molitve za 
pokojne, po Volji Božjoj. 

Reći ću ti koja su najdjelotvornija sredstva da se izbjeg- 
ne Čistilište: 

- ne tražiti ništa drugo, osim Slavu Božju! 

- biti posve slobodan, tj. ne navezan na bilo koje 
stvorenje 

- ništa ne činiti što nije u skladu sa Voljom Božjom 

- predati se potpuno u ljubavi prema Bogu do smrti 

- vršiti kreposti poslušnosti, poniznosti, čistoće i 
samozataje 

- nositi škapular Naše Kraljice od Karmela 
(sve o škapularu vidi u Malom putu br.6) 


To je program vašega života tu na Zemlji. Kada bi čitali, 
koji puta kakvo dobro štivo o Čistilištu, znali bi to vrlo 
dobro, jer nema ništa novog. Ma, tko još “trati vrijeme na 
to? Znš li da postoji neka vrsta sladokusnosti, koja se sas- 
toji u čitanju djela koja donose samo neku vrstu utjehe i 


zadovoljstva duši? Mnoge pobožne osobe žele čitati samo 

ono što se njima sviđa, s obrazloženjem da samo to štivo 
njima odgovara, tj. da je za njihovo dobro. No, ono što nam 
se sviđa rijetko kada je i bolje za nas, ali hraneći tako 
duhovne okuse, brzo se završi u samodopadnosti.? 

O Čistilištu sam samo pročitao “Zapise o Čistilištu"? od 
sv. Katarine iz Genove i shvatio sam da je to štivo na koje 
je mislila duša iz Čistilišta. Zatim je sve nestalo. 


PAKAO 


Duša se nađe naglo uronjena u potpunu samoću, koja se 
sastoji od kaosa, smrti i ništavila. Sve je tu nepostojanje, 
nekomunikacija, neljubav, tj. negacija svega. To je potpuna 
neprisutnost pokreta, želje. To je uronjenost u grijeh u 
smislu zvjerstva, u potpunom zlu, koje postaje obje- 
ktivizirano za svakoga, tj. njegova nova egzistencija. Duša 
zna da je grešna, no grijeh joj više ne pripada, nije više 
njen. Sada grijeh posjeduje dušu. U tom se sastoji obje- 
ktiviziranost grijeha u Paklu. Duša više nije sama svoja, jer 
je grijeh svu obuzima i prolazi kroz nju. Duša zna da je 
prokleta, te uviđa da se poistovijetila s grijehom. Postala je 
vlastiti grijeh. Sve zajedno je kao klupko grijeh-duša. To je 
Pakao. Teško ga je razjasniti. Razmišljajući, usporedio bih 
ga s užasnom koncentracijom zla, jer Pakao nije prazan. 
On je pun ničega. Postoji neki nemogući pritisak, neka 
gustoća, strašna neprozirnost. Kada govorim o ništavilu, to 
nije postojanje, to je nepostojanje svakoga dobra i 
ljubavi.(Npr. tunel nije materija, već je nepostojanje mater- 

ije - zemlje ili kamena u brdu.) 

U tom stanju duša ne čuje ništa, ne osjeća ništa u smislu 
osjetila: radi se o tisuću puta gorem stanju od bilo kojeg 
trpljenja nama poznatog. To je duša na samrti, koja nema 
izlaza, već se vraća u samu sebe, osuđenu na stalno pro- 
dubljivanje vječite samrti sve dublje i sve više, koja na 
samrti nema izlaza, no u duši samoj. Osuđena da pro- 
dubljuje neprestano samu sebe u grijehu i umiranju, duh 
vođen grijehom, sjedinjuje se sa neprestanom vječnom 
uvredom sve to više. Ne postoji bilo kakav pokret, niti 
napredovanje. Naprotiv, postoji jasna nekomunikacija 
među propalim dušama, koje se ne nalaze poredane jedna 
pokraj druge tek tako. Nalaze se jedna drugoj uz bok, na 
način da smetaju jedna drugoj, već iz samog razloga što se 
nalaze u blizini jedna druge. To je stanje gore od bilo koje 
mržnje. To je stanje pokreta strasti, koje samo pulsira u 
svojim pokretima, ako se to može tako reći. 

Neljubav je stanje objektivizirano za svaku dušu i može 
ga se usporediti sa zamrznutim, ledenim stanjem. I zaista, 
iako se u Paklu gori, ipak su duše uronjene i u ledenu hlad- 
noću, prelaze iz jednog stanja u drugo, jer su za života gor- 
jele svim strastima, samo su prema Bogu bile ledeno 
hladne. 

To je realnost neživota, nema dinamike, nema stvaralašt- 
va, nema razvitka u smislu napretka, tj obraćenja, jer za 
sve to je potrebno vrijeme, kojega u Paklu nema. Tu je 
prisutno samo stanje očaja i opterećenja. 

Ova smrt je vječna, beskrajna, kao što je i Pakao vječan. 
To trpljenje je užasno, gore od bilo kojeg trpljenja. Najjača 

vatra ovdje na Zemlji ne može se ni usporediti sa paklen- 
im ognjem, kao i najveća smrzavica sa ledenom hlad- 
noćom druge smrti. Nije to nikakvo iskustvo nepostojanja, 
već je to iskustvo biti ono što se nije, tj. ne biti ono što se 
jest, potpuna nemogućnost da se bude bivstvo ikada više, 
ne postaje se više, jer se je bilo jednom pozvano za 
postanak bivstva preko spasonosnog misterija Križa. No, 
taj plan je bio odbačen, prezreni besplatni dar spasenja. 


ISUSE, SVE ZA NJIH! 


Moja duša je još uvijek u šoku od vizije Čistilišta, koju 
sam imao. Stoga, molim za te svete duše, posebno u času 
iščekivanja Rođenja Isusova. U svjetlu tog blagdana 
prikazujem Bogu smireno iščekivanje Njegove Presvete 
Majke, u korist siromašnih duša u Čistilištu, koje izgaraju 
u tako gorkom iščekivanju. Kao štoje strpljivo i pouzdano 
iščekivanje Blažene Djevice Marije proslavilo Gospodina, 
tako Ga proslavlja strpljivo i pouzdano iščekivanje duša u 
Čistilištu. Ta misao mi je obuzela dušu veći dio vremena. 
Kako se približavao Božić, ta misao ispuni mi dušu mirom 
i pouzdanjem. 

Predveče mi se ukaže Anđeo čuvar u unutarnjem viđe- 
nju. Bio je blizu mene, da mi bude u pomoći: 

“Ovo Božično vrijeme mora te potaći na veću vjernost u 
tvojoj molitvi za svete duše u Čistilištu. Kada se tvoja duše 
obraća njima, neka uzdiže Bogu ovu jednostavnu molbu: 

“Oh, Gospodine, sve za njih!" Nastoj dobro razumjeti 

značenje tih riječi, te ih izgovaraj s vjerom i ljubavlju. Ne 
treba puno riječi, da se izrazi ljubav! Vrlo je važno za vas, 
da se molite za duše u Čistilištu. To je vaša dužnost ljubavi, 
i ako vi ne izvršite tu svoju dužnost prema Bogu, možete 
biti vrlo strogo kažnjeni. Mnoge duše trpe u Čistilištu, jer 
nisu molile za svoje pokojne rođake." 

Anđeo ušuti. Jednom gestom ruke, u brzoj viziji, vrlo 
kratko, no vrlo duboko, pokaže mi Čistilište, te nastavi: 

“Kako možete ostati bezosjećajni pred tolikim patnjama 
ljubavi? Vi ste na Zemlji, no suučestvujete u zajedništvu 
svetih; nemate li možda mogućnost da zamolite za zago- 
vor blaženike i, na sasvim poseban način, Majku Božju? 
Da li oni ikada prestaju moliti za vas, da vam izmole 
milosti i prosvjetljenja? I duše u Čistilištu moraju imati 
zaštitnike, i one ih nalaze među vama, kao i na Nebu. 
Molite za njih. Njima su potrebne vaše molitve, koje 
očekuju od vas. Bog tako hoće, kako bi vaša molitva bila 
za te svete duše čin i svjedočanstvo ljubavi. Te molitve 
pomažu vama da rastete u krepostima i u vjeri. Šire vam 
horizonte ljubavi, produbljuju vjeru, jačaju nadu. Sve to 
proslavljuje Gospodina boga i tješi duše u Čistlištu.? 

Molio sam u tišini, ponavljajući zaziv: “Gospodine, sve 
za njih, sve za te svete duše!" Anđeo je potvrdno kimnuo 
glavom, te nastavio: 

“Gospodin hoće da sve ovo napišeš na Slavu Božju, da se 
vatra ljubavi proširi po čitavoj Zemlji. Sve će to biti od 
velike koristi mnogobrojnim dušama. Tvojoj braći, koja su 
još u ovozemaljskom svijetu, a koja će to čitati, Gospodin 
će otkriti još više svoju ljubav. Svatko tko pročita ovu 


25 


knjigu s vjerom i pouzdanjem, u ljubavi i nadi, ne može 
ostati ravnodušan, videći tolike patnje i boli. Veliki broj 
duša u Čistilištu imat će koristi od molitava, žrtava i dobrih 
djela, koje će činiti tvoja braća za duše u Čistilištu. Da li 
shvaćaš koliko je važno sve ovo što vidiš? Zato moraš sve 
zapisivati. Moraš se potpuno staviti Gospodinu u službu. 
On se hoće tobom poslužiti, kao sa sredstvom skrivenim u 
Njegovim rukama.? 

Kada sam to čuo, uhvatila me panika. Anđeo je izgledao 
vrlo mirno i dostojanstveno, kao da ništa nije vidio, te 
zaključi: 

“Ostani u miru! Ostani u miru Božjem, a ne onom ljud- 
skom, karikaturi stvarnog mira Božjeg. Ostani potpuno 
poslušan svom duhovnom ocu. Otvori mu svoju dušu i 
zatvori uši pred mnogim vrtlozima svijeta. Ostani u tajnos- 
ti Božjoj i budi bezvrijedan u očima svijeta! Samo Bog zna 
suditi u pravdi i jednakosti. Svijet ne zna drugo no kaditi 
onima koji ga hvale i časte, a osuditi one koji ga preziru. 
Ostani u Prečistom Srcu Marijinom, vaše Bezgrešne 
Majke. U Njoj je sama svjetlost i istina. Ona vam otvara 
Presveto Srce svoga Euharistijskog Sina.? 

Anđeo nakon toga ode, a ja ostadoh u miru Božjem. 


MILOSRĐE BOŽJE NAD ČISTILIŠTEM 


Poslije molitve, Gospodin mi je dao milost razmatranja 
neizmjernog Milosrđa Božjeg nad dušama u Čistilištu, 
koje se izlijeva na te svete duše, koje trpe strašne muke 

ljubavi. Vidjeh na prvom mjestu pogled pun ljubavi 
Presvetog Trojstva, koji je obuhvaćao sve duše, od praga 
do dna Velikog Čistilišta, i to svaku dušu pojedino. Vidjeh 
kako Nebeski Otac gleda te duše sve u sjaju, oprane Krvlju 
Kristovom, jedini zalog njihova spasa. Otac ih gleda i ljubi 
neizmjernom ljubavlju u svom Sinu, raspetom i proslav- 
ljenom na Križu. Vidjeh pogled Riječi Božje, položen na 
sve duše u Čistilištu i vidjeh kako se Riječ raduje videći ih 
sve uronjene u Volju Božju, predane Očevoj ljubavi. 
Vidjeh i Duha Svetoga, Duha ljubavi Oca i Sina, kako 
gleda te svete duše sa neizmjernim divljenjem, potpuno se 
izlijevajući na njih. Sve je bilo predivno i veličanstveno. 
Moj Anđeo čuvar mi se ukaže i reče: 

“Pogledaj, svete duše u Čistilištu su duše predodabrane 
od Božjeg Milosrđa. One već imaju zacrtanu sudbinu da 
postanu vanjski biseri Nebeskog Jeruzalema, skupocijeni 
dragulji svete Crkve, Prečiste Kristove Zaručnice. Zato je 
neophodno potrebno da budu sasvim čiste. Čak i najmanji 
grijeh ili slabost, sve se pročišćava, svaka mrvica mora biti 
izbrisana. Zato su te duše Milosrđa izložene takvoj stro- 
gosti Božje Pravde." 

Čuvši te riječi utjehe moga Anđela, osjećao sam veliku 
radost. Anđeo je pokraj mene molio za te svete duše, pozi- 
vajući me da ga slijedim. Zatim nastavi: 

“Duše u Čistilištu poznaju svoje grijehe, imaju potpuno 
saznanje o njima, jer su ih vidjele u času posljednjeg suda, 
te ih vide prisutne u duhu. No, ne smiju se zaustavljati na 
tim pojedinostima, već se klanjaju Milosrđu Božjem i 
slave s ljubavlju i zahvalnošću Presveto Trojstvo. Ti znaš 

da je Čistilište stvoreno samo iz Milosrđa Božjega, a duše 
se tamo nalaze samo iz Milosrđa, po čistom daru Ljubavi 
Božje. Jer muke, koliko god užasne, još uvijek su skoro 
beznačajne u usporedbi sa težinom uvreda Boga, koje 
proizlaze iz grijeha." 

Zatim vidjeh u Nebu milijarde Anđela, koji mole za duše 
u Čistilištu, te mnoštvo svetih oko Presvete Djevice 
Marije. Moja duša je uživala u radosti što se prinosi tolika 
pomoć i utjeha tim dušama. Vidjeh i molitve svete Crkve 
kako se uzdižu sa Zemlje s nakanom za duše. Te molitve 
Anđeli sabiru u zlatne kaleže, te ih prinose Presvetoj 
Djevici Mariji, a Ona ih prikazuje Presvetom Trojstvu. 
Gospodin prihvaća te molitve, koje Anđeli tada izlijevaju 
na Čistilište kao divnu, čistu, osvježavajuću i spasonosnu 
kišu. Anđeo čuvar mi reče: 

“I to je učinak Božjeg Milosrđa, no isto tako i misterij 
zajedništva svih svetih. Bog daje Anđelima i svetima u 
Nebu, a i vama na Zemlji, jasno naglašenu dozvolu da 
molite za te svete duše, da im se na taj način ublaže muke. 
Za vas je ta zadaće jedno veliko djelo milosrđa. “ 

Dušama u Čistilištu, po Božjem Milosrđu i planu Božje 
Providnosti, može biti dopušteno da nam se ukažu. Ta 
ukazanja mogu se očitovati na više načina. Anđeo mi reče: 

“I ta prikazanja su izraz Božjeg Milosrđa. Ona imaju 
trostruki cilj za vojujuću Crkvu: da potaknu narod Božji na 
molitvu za duše u Čistilištu, da ga pozovu na pokoru za 
njegovo posvećenje i spomenuti mu da je tu na Zemlji 
samo u prolazu. 

Duše, koje su od Boga dobile milost da se ponekad ukažu, 

posjeduju i duh proroštva i spoznaje budućnosti, tako da 
vas, po posebnoj Božjoj dozvoli, mogu i upozoriti na neke 
buduće događaje. Za takve izvanredne milosti morate biti 
posebno zahvalni Gospodinu i više moliti za duše na- 
vjestitelje, po kojima vam je iskazao ovo izvanredno djelo 
Milosrdne Ljubavi. 

Anđeo završi strožim tonom: 

“Postoje mnoge osobe fanatici, ili one koje se vrlo lako 
impresioniraju, jer ne mogu čuti da zaškripi nešto u na- 
mještaju ili zašumi zavjesa, a da odmah ne izmisle kako 
duše iz Čistilišta hoće komunicirati s njima. To je gublje- 
nje vremena, grijeh bolesne znatiželje i umišljenosti. 
Morate biti oprezni na tom području, jer postoje mnoge 
zloupotrebe i mnoge greške. Misterij Čistilišta nije nika- 
kva zabava za rastresanje, već je to velika tajna Božje 
Ljubavi." 

Rekavši to, nestane u živom svijetlu, koje ga sakri mojim 
očima. 


VIĐENJE MISTERIJA ČISTILIŠTA 


Za vrijeme jutarnje molitve, otvori se pred očima moje 
duše ogroman plamen, tih i nepomičan. Vrućina je užasna, 
nepojmljiva. Nalazim se u vatrenoj kupki. Moja se duša 
osjeća zapaljena iznutra i izvana. Shvaćam. Čistilište mi se 
ukazuje u svom misteriju. 

Vatra Ljubavi Božje, uistinu zapaljena, što je zapravo kao 
i samo mjesto, tajna Čistilišta. Ne znam kako to protu- 

mačiti. Vatra izgleda stvama, materijalna i istovremeno 
duhovna, mistična. Misterij Čistilišta jest pročišćavanje 
duša u toj vatri i zadovoljština, koju duše moraju dati Bogu 
za grijehe i za sve posljedice grijeha, u njima samima i 
izvan njih, u harmoniji stvaranja. No, u tim dušama u Či- 
stilištu nema grijeha. Ostala je samo zadovoljština za gri- 
jehe, koja se pretvara u strašne muke, iznad svega zbog 
odsutnosti Božje. To je stanje neopisivog trpljenja, užasna 
zadovoljština za dušu, koja je u času posebnog suda bila 
obuhvaćena Ljubavlju Božjom, koja je privlači, te joj se 
stoga želi sva u potpunosti predati, ali još ne može ostva- 
riti to sjedinjenje. 

Moja se duša osjećala sva razderana od te patnje. To 
trpljenje je mukotrpni plač ljubavi. Osjetiti se daleko po- 
tjeran od Ljubavi, dok se gori od želje da ju se podjeduje. 
To stanje je kao zakašnjenje, koje je duša sama sebi namet- 
nula zbog svog ponašanja. Ljubav je došla, ali duša nije 
bila spremna. 

U Čistilištu duša više ne može napredovati, niti postići 
bilo kakve zasluge. Ona se nalazi utvrđena u svom stanju, 
sva zapaljena ljubavlju i podvrgnuta svetoj Volji Božjoj. Ta 
želja ju pali, a da je ne uništava. To je ta patnja zadovolj- 
štine, za koju je ona zahvalna. Takve je naravi patnja u Či- 
stilištu. Odsustvo Božje urezuje se u dušu na tri različita, 
jednako bolna načina. Duša ozračena svjetlom Božjim, još 
uvijek ostaje u mraku. Duša privučena ljubavlju Božjom, 
još uvijek ostaje daleko od Nje. Duša privučena ljepotom 
Božjom i Njegovom Svetošću, ostaje utučena. To su tri 
načina neprisutnosti Božje, patnje kojima duše ispaštaju za 

svoje grijehe. To je zajednička patnja svim dušama u Či- 
stilištu, od kojih proizlaze sve druge patnje, koje su pose- 
bne za svaku pojedinu dušu, što ovisi o vrsti i težini grije- 
ha zbog kojeg duša ispašta: patnja za odbijenim i 
izgubljenim milostima, patnja zbog zaboravljenosti od 
rodbine na Zemlji, neizvjesnost iščekivanja svoga 
oslobođenja, od kojeg se ne može mjeriti i znati vremen- 
sko trajanje. 

Ukratko, odvojenost od Boga jest stalno stanje Čistilišta, 
a od te odvojenosti proizlaze sve druge patnje za zado- 
voljštinu, objektivne patnje, kao i one koje služe za 
pročišćavanje, tj. djela Pravde. Naravno, to stanje je pro- 
lažno. Jednog dana će se plamenovi vatre ugasiti i to sa- 
znanje dušama ulijeva izuzetnu nadu. 


VATRA LJUBAVI U ČISTILIŠTU 


Tiha molitva. Dobivam posebnu milost da mogu iskusiti 
vatru Čistilišta. Najprije ugledam Presveto Euharistijsko 
Srce Isusovo, koje izlijeva zrake ljubavi po nama. Plamen 
Čistilišta jest plamen ljubavi: “Ljubav je jača od smrti!" 
Zrake ljubavi su zrake Božje, to je plamen Božji. Vatra 
Božja! Vatra koja proizlazi iz Srca Božjega, pobjedivši 
dušu i upalivši je željom da gleda Boga. Shvatio sam tu 
vatru Čistilišta kao upaljenu u samim dušama, u njihovoj 
intimi, upaljenu od ljubavi Božje. Ljubav Božja pali, ras- 
paljuje duše ljubavlju za Njim. 

Ta je vatra strašna, jer proistiće iz ljubavi. Ljubav Božja 

raspali u duši u Čistilištu živu želju za Bogom, kao bolnu 
jadikovku, silan plamen. Tada ista duša postaje nositeljica 
te vatre, tog plamena, kojeg je bog upalio. Ona se zapali 
istim plamenom, okreće se Bogu, koji je privlači silinom, 
te zarobljena Njime gori od želje da vidi blaženo gledanje 
u sjedinjenju sa Njime. Baš iz te vatre ljubavi proizlaze sve 
druge patnje. One su kao sazdane u toj vatri, u tom pla- 
menu. Taj plamen je tako strašan, da bilo koja vatra na 
ovome svijetu, u usporedbi sa onom vatrom, je samo divan 
balzam! Ona prouzrokuje u dušama u Čistilištu silnu žeđ 
za Bogom: 
“Tebe žeđa duša moja Gospodine, 
Tebi se privija tijelo moje, kao zemlja žedna,suha, 
bezvodna." (Psalam 63,2) 

Iz ovog se psalma može vidjeti jedna metafora, kojom se 
izražava želja duše za Bogom, koju mi osjećamo tu na 
Zemlji. No, moj Anđeo čuvar nije bio baš zadovoljan tom 
mojom usporedbom, jer me odmah upitao koliko duša na 
svijetu je u tako naprednom stadiju ljubavi prema Bogu, da 
bi se mogle na njih odnositi te riječi Svetog Pisma. Zaista, 
za mene je puno lakše ukazati na duše u Čistilištu, jer i ja 
sam vrlo daleko da bih osjetio tu žeđ za Bogom. 

Vidim svete duše u Čistilištu privučene silom k Bogu, a 
one to shvaćaju kao poziv ljubavi, koja ih uništava od želje 
prema Bogu. To je kao vatra koja prodire sve do srži same 
duše, ako si mogu dozvoliti takovu sliku, no istovremeno 
su zadržane u Čistilištu, jer moraju zadovoljiti za svoje gri- 
jehe, jer moraju platiti svoj dug. Tu zadovoljštinu žele one 
same, draga im je, ma koliko god bila strašna i bolna, jer to 

je jedini način da postignu blaženo gledanje Boga. One 
ljube tu bolnu zadovoljštinu, jer duše u Čistilištu ne posje- 
duju drugu volju, osim Božje i žarko je žele izvršavati. 
Kazna za grijehe je jedina prepreka sjedinjenju s Bogom. 
Jedini način da postignu to sjedinjenje je ukloniti prepreku, 
a jedino sredstvo za to je patnja u duši kao zadovoljština za 
grijehe. Ona ih pročišćuje i priprema za potpuno sjedinje- 
nje sa Bogom. 

Tako sam osjetio pročišćujuću vatru ljubavi u Čistilištu, 
no čini mi se da ima još nešto, realna vatra, skoro materi- 
jalna, koja ima neke sličnosti s našom vatrom na Zemlji, 
neizmjerno misteriozno. Anđeo čuvar mi je to potvrdio, 
rekavši mi da se mogu isto tako vidjeti znakovi koje ostav- 
lja ta vatra na predmetima. Vidio sam tu vatru kao neku 
vrstu upaljene sjene, posve užarene, crvenkaste i tamne 
boje, jer je čitavo Čistilište kao osjenjeno područje tame, 
prema prekrasnom svijetlu koje se vidi u Nebu, svijetlu 
koje vide sve duše kod posebnog suda, bar na čas. 

Kada se govori o Paklu, Čistilište je neusporedivo svije- 
tlo, jer je Pakao kraljevstvo tame, iako i tamo gori vatra, 
tama je neprobojna. Čini mi se da plamen vatre u Čistili- 
štu zarobljuje dušu, svu je prožima i ispunjuje, ali je i 
obavija, te tako pritišće, pa je duša kao lancima okovana 
tom materijalnom vatrom, a to joj stanje prouzrokuje 
veliku bol, iako je samo duh. 

Vjerujem da postoji dvostruka vatra: unutarnja iz ljubavi 
duše prema Bogu i vanjska materijalna vatra, koja je stvar- 
na manifestacija one prve. Isto tako, ako sam dobro razu- 
mio, vjerujem da je ista vatra u Čistilištu i u Paklu, samo u 

Čistilištu je ta vatra pozitivna, jer čisti dušu i ražaruje ju 
liubavlju, dok je u Paklu posve negativna, jer kažnjava i 
stvara mržnju. 

Sve to može izgledati nemoguće. Ja pišem samo ono što 
mi je bilo rečeno i ono što mi je bilo pokazano. Ako sam 
se u bilo čemu prevario, to je stoga jer sam krivo razumio. 
Čistilište je tako veliki misterij! Stavljam sve u ruke svete 
Majke Crkve, koja zna i koja će prosuditi. 


ČISTILIŠNE MUKE 


Večernja molitva. Gospodin mi je htio pokazati da shva- 
tim, što su to muke u Čistilištu, jer ovdje mi to ne možemo 
u potpunosti niti shvatiti niti iskusiti. Ipak, Gospodin 
ponekad daje pojedinim dušama na Zemlji iskustvo mi- 
sterija Čistilišta, kako bi mogli poučiti svoju braću i da ih 
potaknemo na samilost i molitvu za te svete trpeće duše. 

Shvatio sam da u Čistilištu postoji jedna jedina patnja, a 
to je da se trenutno ne može gledati Božje Lice. To je stvar- 
na, direktna i ujedno jedina muka u Čistilištu, a sve druge 
su samo razni načini ili proizlaze iz njih. Ta je muka toliko 
teža za dušu, jer se ona osjeća živo privučena k Bogu. Ona 
želi otići k Njemu sa jednim djelatnim odrazom vlastitoga 
bića. Uz sve to duša ostaje kao paralizirana, jer je u njoj i 
potreba da ostane nepomična, iako osjeća zov Ljubavi. Ta 
potreba proizlazi iz duše, iz samog njezinog stanja. To je 
shvatljivo, jer duša u Čistilištu ne želi ništa drugo već 
Slavu Božju. Ona se baca u Čistilište potaknuta ljubavlju 


34 


Svetosti i Pravde Božje, stavljajući Slavu Božju na prvo 
mjesto, iznad svih drugih interesa. Ona hoće učinkovitu 
zadovoljštinu, koja proslavljuje Boga. Duša se nalazi u 
Čistilištu i ljubi tu patnju, koja ide na Slavu Božju i koja 
uzdiže Njegovu Svetost, koja se u ovom misteriju izražava 
kao Pravda. Ona radije tisuću puta trpi ove boli nego da se 
susretna sa Bogom samo zbog svoga interesa, a ne na pot- 
punu Slavu Božju, koju ona ljubi više od sebe same. 
Mislim da se duša u Čistilištu može usporediti sa onim 
uzetim, koji je ležao na samom rubu bazena kod Ovčarskih 
vratiju. Taj čovjek je imao živu želju da uroni u vodu kad 
je Anđeo zatalasao, ali sam nije nikako mogao i to mu je 
bio sigurno izvor užasne boli. 

To je jedina i velika patnja Čistilišta, ona i stvara Čistil- 
ište, razdiruću i goruću bol duše iz ljubavi. Sve druge muke 
proizlaze iz ove kao načini zadovoljštine ili posljedica 
ljubavi duše: to su osjećaj udaljenosti, zaborava, tame, 
gladi za Bogom, dugotrajnost muke, zaborav ili nemar 
onih koji su još na Zemlji, jasno raspoznavanje grijeha, 
užasna bol zbog počinjenog grijeha. 

Moj Anđeo čuvar mi je tumačio što znači trajanje muke, 
jer je vrlo teško shvatiti kako duh može biti vezan za vri- 
jeme: 

“Vrijeme u Čistilištu, kako ga vi poznajete, ne postoji. 
Duše u Čistilištu vrše djela koja se nižu u različitim sta- 
tusima ljubavi. Ti progresivni statusi ljubavi sačinjavaju na 
neki način vrijeme, jer je mjera trajanja jedinstvena. Ipak 
se na nikoji način ne može usporediti s vremenom na 
Zemlji. Ne zaboravite da je tisuću godina, u očima 

Gospodnjim, kao jučerašnji dan.? 

Vidio sam različite stadije Čistilišta. Različita trajanja i 
jačina muka. Vidio sam i ono što ljudi zovu Velikim Či- 
stilištem ili dno Čistilišta. Tamo se mogu osjetiti demoni, 
duše ih vide i to ih strašno muči, jer demoni rade strašnu 
paniku oko njih. To me začudilo, no Anđeo čuvar mi je 
rekao: 

“Demoni ne djeluju izravno na duše u Čistilištu. Oni im 
ne mogu ništa. No, samo saznanje o njihovoj blizini i o nji- 
hovim pakosnim djelima, prouzrokuje strašne muke tim 
dušama, Demoni još na neki način ostavljaju znakove nji- 
hovog carstva tamo gdje postoje još uvijek posljedice gri- 
jeha.? 

Taj način muke u Velikom Čistilištu prouzrokuje moral- 
no stanje duše kao poniženje, koje još više povećava 
goruću bol. Stupnjevi Čistilišta se sastoje od načina 
trpljenja, koje povećava bol duše. Na zadnjem stadiju 
pročišćavanja, tj. pred pragom Neba, ta bol duše više se 
gotovo i ne osjeća, još samo ostaje čežnja za sjedinjenjem 
sa Bogom. 

Duše u Čistilištu užasno trpe, jer su zaboravljene od 
osoba njima dragima, koje su ostale na Zemlji i zaboravile 
ih. One trpe kada vide našu nemarnost, rastresenost i 
nepažljivost, jer je teški grijeh glede zajedništva svetih, 
kao i za Slavu Božju, koja im je tako na srcu, više no bilo 
što drugo. One moraju snositi posljedice, ne primajući 
pomoć zagovora, koja bi im skratila zadovoljštinu. Trpeće 
duše ne žele napustiti Čistilište što prije radi sebe, već 
samo radi veće Slave Božje, koja je za njih jedini cilj i jedi- 

ni predmet njihove ljubavi. Te svete duše imaju zadatak da 
nas pouče o Slavi Božjoj, o našem zadatku da Ga slavimo, 
kao i zadatku da pojednostavimo naš unutarnji način 
gledanja. 

Za duše u Čistilištu sve je u službi Slave Božje (muke, 
trpljenja, utjehe), koja je njihova jedina briga. One bi pod- 
nijele i tisuću godina Čistilišta, samo ako je to na veću 
Slavu Božju. One se ne brinu niti za nas niti za sebe, no to 
ne znači da nas ne ljube. Naprotiv, one nas ljube više od 
svih osoba tu na Zemlji, osim pojedinih velikih živućih 
svetaca, ali ostaju vezane zakonom sjetilne percepcije. 
Duše u Čistilištu ljube nas čistom ljubavlju Božjom. 
Njihova ljubav je uzdignuta nad sve ljubavi. One, kada 
mole za nas, hoće samo naše dobro, koje vodi Slavi 
Božjoj. 


SVETOST BOŽJA 


Već pri kraju jutarnje molitve, dano mi je da vidim nešto 
o Svetosti Božjoj. To je strašan osjećaj. Vidio sam veliku, 
kristalnu, užarenu morsku površinu, posve mirnu, neiz- 
mjerljive dubine. To more se izlijeva na svetu Crkvu, kao 
da je kupa i natapa, hraneći je i oživljavajući je, i na taj 
način uništava sve ono što nije čisto i sveto u Crkvi. Palilo 
je, brisalo i uništavalo u svom žaru sve nečistoće. U to 
neopisivo, kristalno more uronjeno je i čitavo Nebo, os- 
vjetljeno i upaljeno: u njemu živi i djeluje svete Crkva, 

koja se neprestano pročišćava, sva u plamenu. U istom 

moru nalazi se, na neki čudan način, i pakleni ponor, Pakao 
koji gori od iste užarene površine, stvarajući užasnu pa- 
klenu vatru. 

Vidio sam Čistilište kao atrij vatre Slave Božje, gdje su 
duše uronjene u Svetost Božju, da budu pročišćene. Iz te 
Svetosti Božje, duše u Čistilištu izvlače nejveće duhovne 
radosti: potvrdu da su u milosti Božjoj i sigurnost da su 
spašene, sa nemogučnošću da ikad više sagriješe, isto tako 
i radost da mogu zadovoljiti za počinjene grijehe, te u toj 
zadovolištini, koja ih oživljuje, slaviti Svetost Božju. 

U tom sam viđenju shvatio da je svaki i najmanji grijeh 
neizmjerna uvreda Bogu, Njegovoj Svetosti, kao otrovna 
strelica bačena u to kristalno, Ljubavlju užareno, more. To 
je našoj duši tu na Zemlji neshvatljivo. 

Vidio sam snopove Ljubavi Božje, kako se izlijevaju na 
Čistilište kao vatreni val. Duše se natapaju sa žarom, iako 
u strašnim mukama. I koliko se one više prepuštaju toj 
Božanskoj vatri, u živom žaru ljubavi, toliko postaju sve 
više kristalno prozirne, osvijetljene i lijepe. Što više trpe u 
tom moru, to više žele tu ostati, dok se potpuno ne očiste, 
da tako što bolje izraze slavu Bogu. Ne mogu opisati riječi- 
ma sve što je vidjela moja duša. Vrlo je teško prevesti u naš 
osjetilni svijet vizije, koje su vrlo sažete i uzdignute 
istovremeno. 

SA KRIŽA PROIZLAZEĆA RIJEKA 
MILOSRĐA 


Danas mi je Gospodin dao nove spoznaje o tajni Čisti- 
lišta, koje mi se ukazalo kao rijeka bogata vodama s 
izvorom sa Križa u času Spasiteljeve smrti. To je rijeka 
Milosrđa sa užarenim vodama. Vizija je posve unutarnja, 
pa se trudim da je prevedem što bolje. 

Vidio sam da je Čistilište nastalo od Krista Spasitelja, ili 
bolje od Ljubavi Oca u Sinu, koji je umro na Križu da spasi 
ljudski rod. On je Pobjednik nad smrću, kojoj je srušio i 
razorio carstvo. Prije spasa ljudskog roda u toj Žrtvi 
Kristovoj, Nebo nam je bilo zatvoreno. Istočni grijeh nam 
je zatvorio ulaz u Nebo, iako je Ljubav Božja privlačila 
pravednike, no bilo je potrebno da Krist postane naša Vatra 
Nebeska, po smrti na Križu i po Uskrsnuću. Samo On ima 
moć otvoriti čovjeku ono što je bilo zatvoreno po grijehu 
čovjeka. Samo po Njemu imamo ulaz u Nebo. 

Po raspetom i proslavljenom Spasitelju, Pravda je bila. 
potpuno zadovoljena i izvršena, tako da se Milosrđe, koje 
je bilo zadržano od Pravde u Bogu, moglo izliti u čitavoj 
svojoj punini na ljudski rod. 

Čistilište nam je dano po Isusu Spasitelju, koji je 
Milosrdna Ljubav, kao zalog i mjesto ujedinjenja strogosti 
Pravde i neizmjerne Ljubavi Božje. 

Teško je uobličiti ovu spoznaju, ali se nadam da ćete me 
razumjeti, uz svu moju nespretnost u izražavanju. Siguran 
sam da će sve ono što je nejasno, sveta Majka Crkva 
pojasniti. 

U tome svijetlu vidio sam Čistilište kao rijeku. Duše su 
kao udarene plamtećom ljubavlju Božjom, koja ih hoće na 
kraju uvesti u vječnu intimnost, u Nebo. Vidio sam kako 
nam je Nebo dohvatljivo samo po Isusu Kristu, koji je uvi- 
jek otvorena Vrata. No, isto tako sam vidio, da prolazeći 
kroz ta Vrata, potrebno je biti slobodan od svakog duga 
prema Pravdi Božjoj. Čistilište služi dušama da zadovolje 
taj dug Pravdi. Vidio sam da se ta rijeka hrani vatrom 
Milosrđa Božjeg, dok plamenovi proizlaze iz Isusovog 
Srca, na Križu probodenog za spas ljudskog roda. U tom 
smislu, Čistilište je na neki način u Milosrdnom Srcu 
Isusovom, kao što je prisutno to Srce na drugi način u 
hodočasničkoj Crkvi, a na drugi način u Nebu. Sve se ipak 
zbraja u Ljubavi Njegovog Presvetog Srca. 


NA ČISTILIŠTE JE POSTAVLJEN 
PEČAT KRIŽA 


Dok sam molioRružarij za siromašne duše u Čistilištu, 
vidjeh jednu vrlo dojmljivu sliku. Čistilište mi je, na pot- 
puno unutarnji način, bilo ukazano kao mjesto zadovolj- 
štine, vrlo gusto nastanjeno i kao da je smješteno u centru 
Zemlje.Vidio sam neizmjerno veliki križ, tamno crvene 
boje, koji je bio postavljen baš tamo. Svojim krakovima 
odjeljivao je Čistilište od Neba s jedne strane i od Zemlje 
s druge strane. Sve naše molitve i žrtve pokajnice za duše 
u Čistilištu, uzdižu se najprije u Nebo, a onda kao kiša utje- 
he silaze na duše u Čistilištu. I molitve zagovornice svetih, 

kao i sve dobivene milosti za Čistilište, izlijevaju se na njih 
na isti način, preko Križa ili bolje rečeno, po snazi Križa. 
Moj Anđeo čuvar tada se ukaže i reče mi: 

“Na Čistilište je postavljen pečat Križa. Sveti Križ je znak 
Milosrđa i sredstvo vašeg spasenja. Po njemu vam je dana 
milost potrebna za spasenje. Čistilište je dar Milosrđa 
Božjeg stvorenju. Ljubav Božja je proizašla iz Križa. On je 
milost milosrđa i spasenja. Zato je Križ postavljen na Čis- 
tilište, jer je postavljen na sve ono što je određeno za vaše 
spasenje.? 

Zatim mi Anđeo da znak da nastavim moliti za duše u 
Čistilištu. Nastavih moliti Ružarij, a Anđeo nastavi pouku: 

“Bez svetog Križa ne bi bilo ni Crkve ni Čistilišta. Sveta 
Crkva je Crkva Krista Raspetoga. Ona mora ući s Njim u 
misterij Križa, da bi s Kristom ušla u svijetlo Vječne Slave. 
Čistilište pruža mogućnost mnogobrojnim dušama, koje 
nisu u potpunosti ušle u tajnu Krista Raspetoga, koje nisu 
prihvatile poziv Crkve na žrtvu, da tako budu napokon 
privedene k savršenstvu u Isusu Kristu, te da po Njemu 
uđu u Nebesku slavu. Stoga je Križ stavljen kao pečat na 
Čistilište.? 


BOG LJUBI DUŠE U ČISTILIŠTU 


Na dan posebno posvećen pokojnima, Anđeo čuvar mi se 
ukazao u nutarnjoj viziji, te.mi reče: 

“Gledaj i iskaži hvalu Bogu!" 
Vidio sam čitavo Čistilište uronjeno u dvostruku svjetlos- 

nu zraku vode i Krvi Kristove, koja je potekla iz 
Euharistijskog Srca Isusova. Moja duša je bila ushićena u 
toj blistavoj viziji. Anđeo je nastavio: 

“To je da bi mogao shvatiti koliko Bog ljubi te duše, jer 
one su, kao što znaš, svete. U rijeci Krvi, koja pokriva Či- 
stilište, Otac kontemplira sa milosrđem trpeće duše, vidi ih 
okupljene po Krvi svoga Božanskog Sina, te u njihovom 
spasu vidi svoju najveću Slavu. U rijeci čiste vode, koja se 
izlijeva kao osvježavajuća rosa na Čistilište, u kojoj su 
duše kao oprane i uronjene, Isus na njih djeluje svojom 
ljubavlju i privlači ih njome. On ih poziva u Slavu 
Nebesku, privlači ih u sebi i po sebi prema Ocu. U bli- 
stavoj rijeci gorućeg svijetla, koje obasjava tamu Čistilišta, 
Duh Sveti širi plamenove ljubavi preko Euharistijskog 
Srca Isusova, da raspali te svete duše.? 

Čuvši te riječi, osjećao sam najveći ushit. Anđeo zaključi: 

“Presveto Trojstvo ljubi duše u Čistilištu. Otac ih ljubi u 
Sinu i u Duhu Svetome. Sin ih ljubi radi Oca i Duha 
Svetoga. Duh Sveti ih ljubi sa Ocem i Sinom. Svaka od Tri 
Božanske Osobe Presvetog Trojstva kontemplira te duše u 
tajni Spasenja ljudskog roda, koja je najveća Njihova Slava 
i razlog njihove stalne ushitne radosti. Otac je spasio ljude 
po Sinu i u Sinu, Krist ih je otkupio za Oca, a Duh Sveti 
ostvaruje u njima Spasenje, ponuđeno im od Oca i Sina. 
Njihova Slava je savršena, kao što je savršen i ushit.? 

Te su riječi bile pomalo teške za razumjeti, no Anđeo me 
pozvao da napišem sve što mi je govorio. Nadam se da 
nisam napravio neku pogrešku. Tada je sve nestalo iz mog 
duhovnog viđenja. 

ZORA NOVOG DANA 


“Noći više biti neće i neće trebati svijetla od svjetiljke ni 
svijetla sunčeva: obasjavat će ih Gospod Bog i oni će kra- 
ljevati u vijeke vjekova." (Apok. 22,5) 

To je ta divna vizija neba, koju nam daje sam Gospodin 
u “Apokalipsi", vizija vječnog Božjeg dana. Kako sam 
svaki dan čitao dijelove Biblije, ove riječi Ivana Apostola 
su za mene značile mnogo, jer su me hranile nadom, dok 
se moj duh našao posebno naklonjen molitvi za duše u Či- 
stilištu, te moleći za njihovo brzo i učinkovito oslobođe- 
nje, da bi tako što prije okusile ljepotu Dobrote Božje. 

Shvatih tada da je Čistilište kao zora toga dana. Neka 
vrsta polusjene u usporedbi sa Nebom, kao i u usporedbi sa 
tamom vjere tu na Zemlji. Nije to bila ni vizija ni slika, već 
plod meditacije, prepuštene da je vodi Duh Sveti. Činilo 
mi se da smo mi na Zemlji i da se mučimo s poteškoćama, 
kako bi postigli to svijetlo, što nije ništa drugo nego Nebo. 

Mi u našim borbama sa poteškoćama na Zemlji, dobiva- 
mo mnoga prosvjetljenja da postignemo vječni Dan, za- 
hvaljujući svetoj Majci Crkvi, koja nas vodi, prosvjetljuje, 
poučava, hrani i podržava. Sve nas to mora navoditi da 
postignemo Nebo. Ako smo dobro izvršili životni zadatak, 
te je sve dovedeno kraju dobro ostvareno i učinjeno, bez 
zastoja i kašnjenja, ulazimo sigurno u Nebo, da primimo 
našu nagradu i naš odmor. Ako pak naš posao nije dovršen, 
ako smo sve dobivene pomoći prezreli i odbacili, ili još 
gore pogrdili, ne preostaje ništa drugo već prokletstvo, 
vječna noć. Neka Gospodin očuva naše duše, neka ih 

obrani od toga zla! Ako je pak djelo nedovršeno, ako se 
moraju dovršiti neke pojedinosti, treba još urediti neke 
stvari, idemo u Čistilište, u tu zoru, koja dolazi prije svi- 
jetla Neba. No, tu duše ne mogu više raditi. U Čistilištu se 
ne prikuplja ništa više, ne mogu se više steći zasluge. 
Trebat će čekati da netko na Zemlji molitvama i žrtvama za 
duše u Čistilištu dovrši naše nedovršeno djelo, naš 
nedovršeni zadatak, te ga na neki način spase, jer svako 
ljudsko djelo učinjeno na Zemlji ide samo na slavu Božju, 
radi stvaranja, u Njemu i po Njemu, Njegovog Kraljevstva. 


VATRENO PREDVORJE KUĆE OČEVE 


U jednom unutarnjem viđenju bilo mi je prikazano Čis- 
tilište kao plamteće predvorje Kuće Očeve. Predvorje kroz 
koje neke duše moraju samo proći, dok druge moraju osta- 
ti dulje ili kraće vrijeme, prije nego što će ući u Nebeske 
stanove. Shvatih to sa lakoćom zahvaljujući jakom svi- 
jetlu, koje je oblilo moj razum. 

Istovremeno vidjeh divnu sliku. Nebo mi se ukaže u 
divnom svijetlu kao prostrana kuća, krasnih ili bolje, pre- 
divnih prostorija od svijetla, povezanih svjetlosnim galeri- 
jama, smještena u prekrasan vrt, okružen svjetlosnim zidi- 
nama, čija vrata čuva mnoštvo Anđela. U središtu tog vrta 
uzdizalo se ogromno stablo, sve u zelenilu, bogato 
raznovrsnim predivnim plodovima, mirisnim cvjetovima i 
divnim zelenim lišćem u krošnji. Bio je to simboličan 
prikaz drva Križa i milosti koje se dobivaju po Njemu. Nad 

drvetom je sjalo blistavo svijetlo, koje je osvjetljavalo 
čitavi taj prostor. 

Vidjeh tisuće i tisuće duša, koje pristizahu na Vrata 
Nebeska. Neke bijahu odmah uvedene u Kuću Očevu, dok 
su mnoge druge Anđeli vodili u predvorje Kuće Očeve. 
One su se morale očistiti u vatri od mrlja grijeha, prljav- 
štine, koja je narušavala ljepotu njihovih bijelih odijela, i 
od ostataka već opranih mrlja, no neočišćenih do kraja. 

Anđeli i sveci u Nebu pobirahu razne vrste voća i cvjeća 
sa drveta Križa i stavljahu ih u dragocjene, zlatne košare, 
dok su drugi Anđeli nosili sve prema hodočasničkoj Crkvi 
na Zemlji, isto tako prema plamenom predvorju Kuće 
Očeve, te tako podržavaše duše na Zemlji , kao i u Čisti- 
lištu. Milijarde Anđela uzlaziše sa Zemlje u Nebo, sa 
košarama punim zrncima tamjana, kojeg su palili pred 
Licem Gospodnjim. Taj tamjan su molitve i dobra djela sa 
Zemlje. Jedan dio tog tamjana palio se na posebnim oltari- 
ma. Bijahu posluživani od Anđela koji su nosili krasno 
voće ili cvjeće. Sve je to bilo određeno za predvorje Kuće 
Očeve. Shvatih tada da su ta zrna tamjana svete Mise 
prikazane za duše u Čistilištu. Sve se to događalo u bli- 
stavom svijetlu, sa pjesmom, u molitvi i radosti. 

Vidjeh isto tako, da što se više svetih Misa prikazuje za 
duše u Čistilištu, to je bogatiji urod voća i cvjeća. 
Zahvaljujući molitvama i prikazanim žrtvama za duše u 
Čistilištu, njihovo vrijeme čišćenja se skraćuje, a muke 
ublažuju. Duše su neprestano pristizale u Predvorje. 

Da bi ušle u Nebo u posve bijeloj i blistavoj odjeći, sje- 
dinjivale bi se sa mnoštvom svetih, pjevajući slavu Bogu, 

kojeg su od toga časa posjedovele zauvijek, ushićene od 
radosti vječne. 


ZATOČENIK MILOSRĐA ČUVAN 
OD PRAVDE 


U mnogim viđenjima o Čistilištu, koja mi je Gospodin 
pružio, mogao sam ući u tajnu u onolikoj mjeri koliko je to 
Gospodin dopustio i mislio da je dovoljno za izgradnju i 
posvećenje duša, koje će čitati ovu knjigu. On je sigurno 
htio da se te duše posvete, povjeravajući te tajne svoga 
Srca tako slabom sredstvu, kao što sam ja. On će dozvoli- 
ti da se moli za mene, čitajući te tako nespretne redke. 

Čistilište mi se ukazalo kao mistični zatvor, podignut iz 
Božjeg Milosrđa, a čuvan od Božje Pravde. No, taj zatvor 
ima neke posebnosti koje ga čine jedinstvenim. Čistilište je 
kao svjetlosni zatvor, stvoren od Milosrđa Božjega. Duša 
mora očistiti prljavštinu grijeha, da bi bila dostojna ući u 
Kraljevstvo Nebesko. Mora ostaviti sve što zaustavlja 
njezin ulazak u Nebo. Najčudnije u tom zatvoru je to što 
nema ni zidina, ni čelija, ni čuvara; duša čuva sama sebe i 
na nju ne djeluje nikakva druga sila, već samo želja da se 
sjedini sa svetom Voljom Božjom. Imajući jasni uvid u 
svoje stvarno stanje, kao i svoje nemoći da uđe u Nebo, 
prepušta se Ljubavi Božjoj da ju privuče svom svojoj 
silom. Ljubav Božja ih poziva da uvide kako se zado- 
voljština za grijehe mora izvršiti radi Pravde Božje, i ma 
kolko ih to koštalo, one hoće i žele izvršiti zadovoljštinu. 

Jedini zatvor u cijeloj toj mistici jest Pravda Božja. 
Stanje duše u Čistilištu, kao i cijelo njezino trpljenje, jest 
prepustiti se s ljubavlju Bogu, koji je snažno privlači 
snagom ljubavi, istovremeno iskazujući potrebu Pravde. 
Duša žarko žudi da se baci u neizmjernu Ljubav, no to nije 
moguće dok ne plati sve svoje dugove prema Pravdi 
Božjoj. To je Čistilište. 

Vidio sam dušu koja bi rađe ostala tisuću puta u Čistiliš- 
tu, pa makar i do sudnjeg dana u ispaštanju, no riskirala 
(kad bi to bilo moguće) da se pokaže pred Bogom, a da nije 
prije toga isplatila sav dug prema Pravdi Božjoj. Ona se 
rađe pročišćuje od grijeha i vidi svoje odijelo očišćeno, no 
doći na svečanost u Vječnost, pa makar i sa najneznatni- 
jom mrljom. No, u stvarnosti se taj problem ne postavlja 
pred duše u Čistilištu. One se u potpunosti predaju u svim 
stvarima Božjem Milosrđu, prepuštajući u svemu Njemu 
svako vodstvo i inicijativu njihovog pročišćavanja, kao i 
oslobađanja. 


VIĐENJE VELIKOG ČISTILIŠTA 


Tek što sam legao i molio neke molitve za duše u Čistil- 
ištu, ukaže mi se moj Anđeo čuvar, te mi reče vrlo 
ozbiljno: “Gledaj i moli mnogo!" 

Vidjeh tada očima duše strašnu vatru bez kraja, koja je 
gorjela bez prestanka uvijek jednakom jačinom, u potpunoj 
tišini. Nikakav znak pucketanja, baš ništa, osim što je 
izgledala određena istom snagom, jakošću i žarom. 

U čitavom tijelu sam osjetio palež te vatre i strašnu žeđ 
u ustima. To sve me užasno prestraši. Taj strah postao je 
još veći kada sam u toj vatri ugledao tisuće i tisuće siro- 
mašnih duša, koje su stajale stisnute jedna uz drugu, bez 
ikakve komunikacije, samo ih je vatra ujedinjavala. 
Izgledale su utučene, kao da su smrznute od te vatre u 
kojoj su se nalazile. Istovremeno mi je dana milost da 
shvatim mnoge druge stvari. To što vidim je “Veliko Či- 
stilište", koje je, ako sam dobro razumio, kao i Pakao, 
izuzev vječnih muka, mržnje prema Bogu i drugim dušama 
i očaja. To tako užasno stanje ne može se ni shvatiti, niti 
opisati, a ja sam ga shvatio tako kako sam ga opisao. 

Duše se nalaze u Velikom Čistilištu neprestano uronjene 
u nadi i u stanju potpune razgolićenosti i suhoće, kao 
vezane i zatvorene u toj vatri i prožete vatrom. Izgledalo 
mi je da su te duše, na neki nejasan način, okrenute prema 
Bogu, tj. ne spoznavši baš jasno tu istinu, već su jednos- 
tavno usidrene u Volji Božjoj, na jedan vrlo bolan način. 
Ako se ne varam, čini mi se da su one u tom stanju više bile 
pročišćene nego utješene, više su gorile, no što su bile 
rasvijtljene. Bilo je to strašno, užasno stanje. 

Kako sam mogao shvatiti u tom Velikom Čistilištu, 
najvažnija stvar kod tih duša, koje su se tu nalazile, bijaše 
uništenje te neke kore, koja je muka zbog počinjenih grije- 
ha. 

To je pročišćenje vrlo pasivno, ako se to tako može reći, 
iako duša sudjeluje čitavim svojim bićem, pomoću 
savršenog sjedinjenja čitavog svoga bića, svih svojih želja 
i sve svoje volje sa potpunom Voljom Božjom. 

Ovdje duša ne može spoznati, niti shvatiti stupanj svoga 
pročišćenja, koje Bog izvršava po svojoj Ljubavi. Ona ne 
shvaća u tom Čistilištu niti najmanji napredak, kao niti naj- 
manje olakšanje u tim svojim mukama. Ona ne zna kolika 
će biti ta muka, samo ima dosta jasan uvid u svoje stanje, 
te se stoga nada, jer zna da je spašena, te da će izaći iz toga 
mjesta čišćenja, ali ne zna kada. Ona ne može slutiti dugos- 
trajnost tih muka, niti etape svoga čišćenja. Zahvaljujući 
toj spoznaji, duša koja se nalazi u Velikom Čistilištu, je kao 
uronjena u svoju samoću. No, ona isto tako zna da nije za- 
boravljena niti napuštena od Boga, niti od svete Crkve. 
Njezine su spoznaje tako općenite, da ona shvaća i vidi 
svoje stanje okrutno, ne mogavši naći nikakvu utjehu, već 
samo neku suhoparnu nadu, jer njezine su moći 
tajanstveno vezane uz zadatak koji mora izvršiti, nes- 
posobna za bilo što drugo, no da se podloži Volji Božjoj. 

To stanje u Velikom Čistilištu je vrlo bolno, iako niti tu 
ne nedostaje utjehe. Prva i najvažnija utjeha i ono 
najvažnije što daje nadu svim dušama u Čistilištu je pot- 
puna i umirujuća sigurnost, i ona je izvor svih utjeha, mira, 
sreće, zahvalnosti prema Bogu i velike želje da Ga se 
proslavi. No, tu ima i velikih kratkotrajnih prosvjetljenja, 
kao munjevite zrake svjetla u toj tako strašnoj vatri, koja je 
tako užasne boje, da utjera strah u kosti. Tamo je zaista kao 
u jednoj užarenoj peći, vatra je skoro crne boje i tako je 
strašno vruće. Bar sam tako mogao vidjeti. Gospodin mi je 
sigurno tim načinom viđenja htio ukazati na učinak tako 
strašne vatre, više pročišćujuće, nego prosvjetljujuće, za 
one duše koje se nalaze u njoj. 

U toj vatri ima rasvjetljenja kao munjevitih zraka svjet- 
losti, vrlo daleke jeke, vrlo prigušeni zvuci radosti, koji 
proizlaze sa Neba, kao i molitve svete Crkve za duše u Či- 
stilištu. U Velikom Čištilištu duše ne čuju ustrajno zvukove 
utjehe koje im daju molitve za njih. Mnogo više i ustrajni- 
je, sa neizrecivom težnjom, duše su uronjene u stalno živu 
i jaku želju za Bogom, te osjećaju bol već pri samoj pomi- 
sli na to da ne mogu kontemplirati Boga onako živo i s 
onom jasnoćom kojom Ga žele vidjeti. 

Ove jadne duše u Velikom Čistilištu ne uživaju nikakve 
druge utjehe, kao što to doživljavaju duše u Srednjem Či- 
stilištu, a još više one na Pragu ulaza u Nebo. Ove duše ne 
uživaju tu radost da vide Blaženu Djevicu Mariju, kao ni 
svece koji mole za njih u Nebu. Najviše što mogu vidjeti u 
munjevitom prikazu su njihovi Anđeli čuvari, koji mole za 
njih bez prestanka. Za neke liturgijske blagdane, one čuju 
kao neku jeku od radosti što se slavi u Nebu, koja ih 
ohrabruje i tješi. Govorim “vidjeti? i “čuti, da bih ukazao 
na one odnose koji su nama tu na Zemlji nepoznati u našim 
osjetilima. Takvi odnosi ipak postoje, a mogu se usporedi- 
ti sa gledanjem Boga na anđeoski način. 

Što se tiče molitava za duše u Čistilištu, koje moli 
hodočasnička Crkva, one ih uopće ne mogu čuti, niti 
osjetiti. Ipak, te molitve se daju njima, iako one to ne vide 
i ne čuju. U najviše slučajeva te molitve služe za skraće- 
nje boravka tih duša u Velikom Čistilištu. 

Razmatrajući tu tajnu, molio sam za te trpeće duše. 
Zamolio sam svog Anđela čuvara da združi svoje molitve 
sa mojima. Kako je moguće podnijeti tako velika i jaka 

trpljenja? Moj Anđeo me čvrsto držao za ruku. To je bio 
siguran znak za mene da me on čuva i jača, da mi pomaže, 
te mi poručuje da je to posebna, nadnaravna milost, koju 
mi je dao Bog. Ne znam kako sam u takvom stanju uspio 
primjetiti te znakove, te milosti posve duhovnog karaktera, 
a koje su tako stvarne. Tada mi Anđeo reče s velikom 
ozbiljnošću: 

“Ti znaš, da je i najmanji grijeh uvreda Bogu. To znaju i 
te duše, te ne prestaju, u svim tim bolima, zahvaljivati 
Bogu za blagost kazne. Jer muka je vremenita, dok je uvre- 
da vječna i nije bila samo jedna uvreda, već vrlo često, 
veliki broj uvreda! 

Tu u Velikom Čistilištu se nalaze zasigurno vrlo teški 
grešnici, ali i duše koje su primile velike milosti, a nisu 
odgovorile na njih, kao i duše koje su bile pozvane da pri- 
hvate velike odgovornosti, ali nisu posve odgovorile na taj 
poziv. Stoga ćeš u Velikom Čistilištu vidjeti i veliki broj 
svećenika i posvećenih duša, prelata, biskupa, kardinala, 
pa čak i papa. Tu ćeš ujedno i naći brojne političke diri- 
gente, predsjednike država, kao i voditelje naroda, kraljeve 
careve, prinčeve, guvernere. Sve te siromašne duše moraju 
podnijeti muke Velikog Čistilišta zajedno sa kriminalcima, 
nemoralnima, s velikim grešnicima, koje je spasilo 
Milosrđe Božje, a koji su u zadnjem času uspijeli izbjeći 
Vječni ponor. 

Moli, moli mnogo i daj da se moli za te duše! Molite 
posebno za duše posvećene Bogu i vaše pretpostavljene. 
Ostani u miru, ništa se ne boj i budi vjeran!" 

Kada je Anđeo završio tu pouku, misterij Velikog Čisti- 

lišta se zatvori, dok glasovi pjevahu sa prizvukom velike 
tuge: “Žeđa duša moja Gospodina Boga jakoga, živoga: 
kad ću doći i pokazati se pred Licem Božjim?" 

Zatim se sve to sakri mojem unutarnjem viđenju. Shvatih 
da za čitavog trajanja tog viđenja moja je koža postala 
crvena i pekla me kao da sam izgorio na suncu, a ruke i 
usne su mi se raspucale. Bogu hvala! Više puta Gospodin 
dopušta te vanjske znakove, posve nevažne, da bi raspršio 
sumnje u mojoj duši poslije ovih komunikacija. Ako su ti 
znakovi i neugodni i bolni, sadrže male darove za te duše 
u Čistilištu, jer njihova vrijednost i smisao se sastoje baš u 
tom daru za njih. 


VIĐENJE SREDNJEG ČISTILIŠTA 


Kasno uvečer, dok se nalazim u tišini i u samoći, da bih 
molio za duše u Čistilištu, ukaže mi se moj Anđeo čuvar, 
sav okružen svjetlom. Pruživši ruku, reče: 

“Gledaj i moli mnogo!" 
Pred mojim untarnjim očima otvori se more vatre. Ta vatra 
šumi, a ogromni svijetli plamenovi neprestano se dižu i 
nestaju, pucketajući i siktajući takvom snagom, da su uši 
kao probušene. Tisuće i tisuće duša pružaju ruke, uronjene 
u vatru i bičevane plamenovima, koji se uzdižu u naglim 
odskocima. Na taj pogled krenem unatrag i molim sa 
najvećim mogućim žarom, no pričinja mi se da ta vatra 
zahvaća i moje tijelo, da me remenovi plamena bičuju bez 
prestanka. Usta su mi suha i otvrdla, osjećam da se gušim. 

Čini mi se da sve duše što ih vidim, prave mase!, pod- 
našaju pravu muku gušenja. Viđenje nije tako statično kao 
jučer. U ovom današnjem viđenju primjećujem stalno kre- 
tanje, dosta diskretno i istovremeno, skoro neprimjetno u 
svojim manifestacijama, no ipak dosta dinamično. Duše se 
nalaze u tom kretanju i čini mi se da shvaćaju to svoje sta- 
nje vrlo nejasno, no vrlo bolno. To je neka vrsta kretanja 
duše u tom Srednjem Čistilištu. Početak kretanja prema 
Nebu, no bez i najmanje svoje volje. To je kao neka vrsta 
unutarnjeg poriva, koji ih gura prema Bogu, poriva 
usađenog Vječnom Ljubavlju nad njima, kao da se Bog 
nagnuo nad njih da ih privuče k sebi. Sve je to vrlo teško 
objasniti riječima. 

Već od samog početka ove kontemplacije, shvatio sam da 
se radi o Srednjem Čistilištu, u kojem su mi duše prikazane 
kao uronjene u neku vrstu vatre, tj. svijetlog fluidnog pla- 
mena. One su same, stojeći pred Veličanstvom i Svetošću 
Božjom, sa jednom neizbrisivom nadom, što je ujedno i 
njihova utjeha. Njima je dozvoljeno da shvate Boga u nje- 
govom Milosrđu, te Ga stoga ne prestaju slaviti. One imaju 
mnogo jasniju spoznaju o Bogu, nego što je imaju duše u 
Velikom Čistilištu. One se čiste u velikoj boli i trpljenju, 
no istodobno su prosvijetljene i to ih tješi i daje im 
mogućnost da slave Boga, ne samo pasivnim prepuštanjem 
Njemu i Njegovoj Svetoj Volji, već poduzimaju vlastitu 
inicijativu zahvale. To je stupanj teškog trpljenja, ali 
istovremeno i velikih utjeha. 

U Velikom Čistilištu duše se pasivno predaju čistoj Volji 
Božjoj, u suhoparnoj, posve goloj nadi. Ovdje u Srednjem 

Čistilištu, duše su privućene i o tome imaju jasnu spozna- 
ju. Ipak, ne mogu se proslijediti prema Bogu, koji ih 
privlači, pa se u istom času osjećaju snažno privučene od 
Boga i zadržane. One se drže čvrsto Ljubavi Božje, pri- 
hvaćajući sa zahvalnošću ovaj plamen, to trpljenje, to stan- 
je rastrganosti, ne gledajući na snagu i dugotrajnost toga 
stanja, koje njima uopće nije poznato. One trpe, a da ne 
znaju niti koliko, niti kako dugo.One ne mogu imati 
nikakvu spoznaju o svom stanju, niti se pitaju, a niti imaju 
mogućnosti pitati, koliko još trebaju trpjeti. One ljube, 
mole i ispaštaju za svoje grijehe i to isključivo iz ljubavi, 
sa spremnošću punom ljubavi za ono što Božja Svetost 
traži od njih. 

Duše, koje se nalaze u Srednjem Čistilištu mnogo trpe. 
Vjerujem da, što je duša više privučena Bogu na kraju Či- 
stilišta, to je u njoj veća čežnja za Bogom, te postaje kao 
goruća vatra, prouzrokujući joj sve veća i žarča trpljenja. 
Što su bliže cilju, to više žude i teže da ga dostignu. 
Trpljenja iz ljubavi su sve jača i žarča, dok trpljenja za 
kazne postepeno slabe i nestaju. 

U Srednjem Čistilištu duše uživaju plodove utjehe i 
velike radosti, koje ne samo da ih ispunjaju radošću, već i 
zahvalnošću. Istodobno Taste njihova želja da gledaju Boga 
i ta želja za Bogom, za tim gledanjem, povećava im bol. 

Prva od tih utjeha je shvaćanje Boga i Njegove nježnosti 
prema njima. One shvaćaju i vide prave valove Božje 
Ljubavi, koja ih privlači, osjećajući taj poziv kao ushit i, 
istovremeno, trpljenje u najdubljoj intimi svoga bića. 
Njihova ljubav se proširuje, no ne u sebi samoj, već u 

djelovanjima. Njima se svaki puta ukazuje na molitve što 
se prikazuju za njih, na svete Mise, kao i na dobra djela, 
koja uzlaze sa Zemlje prema Prijestolju Presvetog 
Trojstva, a namjenjene su njima. One uživaju i zahvaljuju. 

Mogu isto tako vidjeti i ako se neke osobe ne mole ili su 
ih potpuno zaboravile. Tada su vrlo žalosne, ne zbog sebe, 
već zbog osoba koje na takav način gube vrlo dragocijene 
milosti, ali su iznad svega žalosne, jer vide kako je slabo 
čašćena Slava Božja i kojoj se tako slabo klanja. To je 
teška bol za te duše kada vide kako se Boga ne slavi kao 
što bi trebalo. Druga utjeha za duše u Srednjam Čistilištu 
su česte posjete Blažene Djevice Marije, koja ih dolazi 
utješiti i, iznad svega, pomoći im. Ona im kao Majka dobre 
nade, ulijeva nadu. Ona je Glasnica Božje Ljubavi. 
Presveta Djevica Marija pohađa Čistilište na svaki svoj 
blagdan i tada izbavlja veliki broj duša iz Čistilišta. Veliko 
Čistilište nema tih utjeha da vidi Majku Božju, dok duše iz 
Srednjeg Čistilišta uživaju tu radost i utjehu da je vide 
redovito. One imaju i tu radost da vide često svoje Anđele 
čuvare, svoje zaštitnike, koji mole za njih i upućuju ih na 
strpljivost i na mir. Posebno ih potiču na ljubav i zahval- 
nost! 

Vidjeh također da ove duše iz Srednjeg Čistilišta dobi- 
vaju ponekad dopuštenje od Gospodina da se ukažu nama 
na Zemlji, bilo stoga da shvatimo misterij Čistilišta ili da 
bi nas obavijestile o opasnostima u koje ulijećemo, a koje 
su im objavljene od Gospodina. Vidio sam vrlo jasno da su 
te objave poznate dušama samo vrlo relativno, koje se 
često nazivaju objave utvare. To su pozivi duša iz Čistiliš- 

ta. Često, no ne uvijek, jer Sotona je otac laži i učitelj ilu- 
zije i prijevare. Vidio sam da sve te tzv. duše, koje se 
pojavljuju na spirituističkim seansama, nisu nikada duše iz 
Čistilišta, već su to zli dusi, koji krivotvore imena po- 
zvanih duša, a često puta poprime i njihov oblik kako bi što 
bolje lagali i posijali što više sumnje i tako krivotvorili 
sudove ljudi. Spiritizam je izravni utjecaj Pakla, prava i 
istinita paklenska religija, koja se temelji na taštini, 
znatiželji i laži. Danas proizvodi i prouzrokuje mnogo zla. 

Moj Anđeo čuvar, koji je stalno uz mene da me jača i 
prosvjetljuje, reče mi s nježnošću: 

“Ti možeš promatrati Srednje Čistilište, koje nije tako 
strašno kao Veliko Čistilište. No, nemoj misliti da se radi o 
dva stadija ili dva načina posve neovisna jedan o drugome. 
Uglavnom, duše koje moraju proći kroz ovaj stadij, prije 
nego uđu u Srednje Čistilište, moraju prije proći kroz 
Veliko. Vrlo su rijetke: duše, koje izbjegnu Veliko Čistilište. 
One tamo ostaju dulje ili kraće vrijeme, više puta samo 
jednu minutu, a više puta godinama, pa čak i stoljećima. 
Grijeh je vječna uvreda Bogu. 

Duša nakon posebnog suda ostaje kao oduzeta i unište- 
na, jer je otkrila užas grijeha, kao i njihovu težinu, te nji- 
hov užasan učinak i posljedicu. 

Na taj pogled duša ostaje kao paralizirana. Nepomična 
kontemplira Pravdu Božju, koja se na njoj izvršava, kao i 
Milosrđe Božje, koje ju je spasilo od propasti. Zatim ona 
kreće prema Bogu, koji je privlači u svojoj neizmjernoj 
Ljubavi. Tu duša prelazi u Srednje Čistilište i u njemu osta- 
je pred Božjom Ljubavi, no sada Ga može kontemplirati. 

On je privlači svojom Ljubavi. Tu vidi Ljubav sasvim 
izlivenu na nju kao i na čitavu svetu Crkvu. 

U Srednjem Čistilištu duša izlazi iz sebe same i shvaća što 
znači pripadnost svetoj Crkvi. U tom dijelu Čistilišta vid- 
jet ćeš duše svih klasa i dobi i vremena. Treba se moliti 
neprestano za njih. Morate moliti za sve duše u Čistilištu!"? 

Tada se zatvori misterij Srednjeg Čistilišta i iz daleka čuh 
glasove koji pjevahu: “Gospodine, pred tobom je svaka 
moja želja i moja molba, Tebi nije skrivena!?, 


VIĐENJE NEBESKOG PRAGA 


Poslije molitve Anđeo mi pokaza Nebeski Prag, koji je 
kao vrh Čistilišta. To je svijet svijetla i mira. Taj Prag mi je 
bio prikazan kao neka beskrajna, užarena ravnica. Oganj je 
vrlo blijed, neshvatljive jakosti i dubine, obliven svjetlošću 
koja proizlazi iz Neba. Tu sam vidio tisuće i tisuće duša u 
molitvi, mirne i istovremeno uronjene u neizrecivu ljubav 
i trpljenje. I moja duša je uronjena u taj oganj, koji je izje- 
da u njenoj najdubljoj intimi. Čini mi se da taj oganj pro- 
lazi kroz moje vene kao dugi plamenovi. Čitavo tijelo mi 
gori, no obuhvaća me veliki mir i sreća. Molim u šutnji. 

Ne može se izreći što je to Prag. To je trpljenje ljubavi 
nošeno prema svom bližnjemu. To je golo trpljenje iz 
ljubavi, potpuni i neopisivi ushit ljubavi, sjedinjen sa 
užasnim, teškim i prodornim trpljenjem. Ne mogu ništa 
više o tome reći. Duše na Pragu privlači neizmjerna ljubav 
prema Ljubavi Božjoj, koja ih privlači i posjeduje, natapa 

ih svojom Ljubavi, te im se objavljuje bez mjere. One pak 
odgovaraju na tu Ljubav, te se prpuštaju toj Ljubavi, koja 
ih preuzima i veže, s kojom se ne mogu još uvijek sjedini- 
ti. Baš u tom izljevu Ljubavi one osjećaju svu svrhunar- 
avnost ljubavi i patnje. 

Na Pragu nema druge patnje, osim ove želje za sjedi- 
njenjem, koja je tako jaka da se to ne može izreći! Duše na 
Pragu dobivaju stalno velike utjehe, koje su s druge strane 
prava muka ljubavi. Ljubav im se predaje i one ne žele 
drugo, već samo odgovoriti na tu Ljubav, ali nisu u 
mogućnosti odgovoriti sasvim. Ljubav daje sve od sebe, 
one sve to primaju, no ne mogu sasvim zagrliti tu Ljubav. 

Kako to rastumačiti? Te duše su u neprestanom radosnom 
ushitu. One slave Boga i prepuštaju se Njegovoj Ljubavi, 
pa su stoga kao u nekoj agoniji ljubavi, jer Ga ne mogu 
slaviti i hvaliti kako bi to htjele i kako bi to trebalo biti, jer 
to će moći postići samo u Nebu. Ne mogu se potpuno sje- 
diniti s Bogom, koji ih zove, privlači i čeka čeznučom 
ljubavlju. 

Na Pragu nema nikakve druge patnje. Sva patnja se 
istopila, sačinjavajući s ljubavi jednu cjelinu. Patnja i 
ljubav se sjedinjuju u potpunoj jednostavnosti ili, bolje 
rečeno, jedinstvenosti. Kada se i posljednji atom patnje, 
čežnje i želje raspline u Ljubavi, duši privučenoj tom 
Ljubavi nepokon se otvara Nebo. 

No, te svete duše ne znaju kada će se to dogoditi. One 
nemaju nikakvo saznanje, niti za vrijeme, niti za dubinu i 
jačinu patnje koju podnose, jer pate iz ljubavi i ljube tu pat- 
nju. One se prepuštaju plamenu Ljubavi, koji ih pali, ras- 

vjetljuje i prosvjetljuje, dovodi ih do agonije u čežnji za 
Ljubavlju. One mogu osjetiti i shvatiti Ljubav i sve njezine 
izražaje, darove, nježnosti, sve manifestacije te Ljubavi, no 
žele biti s Njim, obuhvatiti Ga zauvijek. 

Prag je neka vrsta predvorja. U toj predkušnji ujedinjuju 
se ljubav i patnja kao jedna jednina. Na Nebu nema više 
nikakve patnje, čak niti sjene bilo kakve patnje. Ovdje 
izgleda da se sva patnja i sva trpljenja ujedinjuju na jed- 
nom mjestu, u službi Ljubavi. Volio bih naći plamene 
riječi, da bih izrazio svu tu bol! Ljudski riječnik je preslab 
da bi izrazio ono što ne pozna, kao i u ekstazama ili 
uzlascima na Nebo, duša ne može poznati sasvim, već 
samo približno i na neki prolazan način. 

Na Pragu duše uživaju velike utjehe, koje su istovremeno 
poticaji za željom da ljube još više. One stalno kontempli- 
raju svoje Anđele čuvare, koji su uvijek blizu, potiču ih 
neprestano na slavu i zahvalu. Njih posjećuju sveci, pose- 
bice njihovi zaštitnici, patroni sveti Josip i sveti Mihael 
Arkanđeo, koji je veliki Anđeo Čistilišta, no iznad svih u 
Prag Neba vrlo često dolazi Blažena Djevica Marija, pose- 
bice na svoje liturgijske blagdane i sve subote. Ona dolazi 
da bi utješila te svete duše, donoseći sa sobom blaženstvo 
Neba, nadu i pregršt Ljubavi Božje. 

Te duše zadivljene zahvalnošću, opite ljubavi i čežnjom 
Neba, participiraju svim nebeskim liturgijama, te shvaćaju 
u svakom času svu njihovu skladnost i divotu, a to još više 
povećava njihovu bol za Bogom. Čini mi se da imaju sve 
što i Nebo, osim izravnog gledanja i posjedovanja Boga, te 
baš to neposjedovanje je pravi uzrok njihove tako užasne 

patnje za ljubavlju. I zaista, samo gledanje i posjedovanje 
najvećeg i jedinog Dobra mogu usrećiti i zadovoljiti dušu. 
Iako duša prima zaista prekrasne i izvanredne darove, osta- 
je čežnja ljubavi za Bogom. 

Vidio sam da su duše koje se nalaze na Pragu vrlo dobro 
prosvijetljene glede svih situacija potreba Vojujuće Crkve, 
te one mole Boga na naše nakane i misle na nas mnogo 
više nego što mi mislimo na njih! One mole najdrago- 
cijenije dobro za nas, a to je sve veća Slava Božja, te se 
posebno zauzimaju za nas. Ponekad dobivaju, prema 
potrebama svete Crkve, poseban zadatak da nam se ukažu, 
da preduhitre, da opomenu ili jednostavno da privuku našu 
pažnju na misterij Čistilišta, te da nas mole za molitve i 
dobra djela. Ne mogu ništa više reći o tome, jer sam sve 
rekao, iako je meni ono što sam vidio mnogo jasnije, ne 
mogu pronaći riječi kojima bih to opisao i pojasnio. 

Moja je duša bila uronjena u tu kontemplaciju, divnu i 
bolnu istovremeno. U jednom času Anđeo mi reče: 

“Ti si kontemplirao Prag Neba. To je Kraljevstvo čiste 
Ljubavi i gole patnje, duše idu prema nebeskom 
Jeruzalemu i dolaze pred Kralja. One ostaju tu kraće ili 
dulje vrijeme, ali nikada tako dugo kao u Srednjem i 
Velikom Čistilištu, jer žar želje ljubavi Praga je zadnje i 
brzo čišćenje. Treba se mnogo moliti za te svete duše, 
prikazivati svete Pričesti za njih. To mnogo pridonosi nji- 
hovom oslobođenju." 

Prag je nestao iz mog viđenja. Dok sam ostao zahvalji- 
vati, čuo sam duše koje pjevahu divnim glasom: 

“Oslobodio si me od smrti. Spasio si nogu moju od pada, 

1? 


da hodam u Tvojoj prisutnosti u svjetlu živih. O, Bože 
VIZIJA NADE I MIRA 


Blagdan je svetog Paskvala Baylona, sveca Presvete 
Euharistije. Na svetoj Misi molio sam ga posebno za duše 
posvećenih osoba, koje u Čistilištu čekaju pomoć i utjehu 
naših molitava. Kod zahvale izmolio sam Križni put za 
njih. Na kraju molitve, Gospodin mi je pokazao u unuta- 
njem viđenju slike, koje su me vrlo potresle. 

Vidio sam onu kišu duša o kojima sam već govorio neko- 
liko puta. Najvećim dijelom, te su duše išle u Čistilište u 
smirenoj šutnji. Istovremeno sam vidio tisuće i tisuće duše 
koje su, kao sjajne zvijezde, uzlazile iz Čistilišta, te 
okružene svjetlom ulazile u Slavu Božju. Tokom viđenja 
duše su bile u neprestanom pokretu. Lagani pad snježnih 
pahuljica prema Čistilištu, munjeviti uzlaz prema posje- 
dovanju Neba onih duša koje su se ukazale kao svijetleće 
zvijezde. Sve je izgledalo kao predivan balet sa krasnim 
svijetlom, ljubavlju i milošću. 

Ne vjerujem da je nedostojno usporediti Čistilište sa zlat- 
nom košnicom, koja se nalazi u vrtu Božjem i oživljava je 
stalni pokret. Košnica nadoknade, gdje pčele neprestano 
lete, sakupljajući nektar na rascvjetalim gredicama 
Milosrđa. To je košnica molitve u kojoj one proizvode med 
njihovim nebeskim milostima, zahvaljujući molitvama 
svete Crkve za pokojne, odakle uzlijeću napokon ravno u 
Nebo. 

Vidio sam da u Čistilištu ima puno više duša nego što ima 

ljudi na Zemlji! I ne samo to, već silna mnoštva neprestano 
pristižu, dok druge duše odlaze u Dvore nebeske. Mogao 
sam isto tako zapaziti da ima puno više duša u Čistilištu 
nego u Paklu, iako je nažalost i na nesreću pun propalih 
duša. Niti približno si ne možemo zamisliti koliko se 
neizmjeran broj duša gubi. Kada bi se to znalo, mnogi bi 
promjenili način života. 

Moj sveti Anđeo čuvar mi se ukaza i razjasni mi mnoge 
stvari, koje ću samo dijelom ovdje iznijeti: 

“Sve je više duša koje propadaju u pakleni ponor. 
Opasnost od propasti je sve veća, a uzroci su sve veće 
zablude u vašem načinu življenja, tj. ono što vi posve 
krivo, sa sve većom sljepoćom taštine, nazivate napredak 
civilizacije. Da li je možda napredak civilizacije poklanjati 
veću pažnju i davati veću važnost stvarima koje prolaze, 
zadovoljavanjima tako prolaznih i prijevarnih želja, a ne 
vječnim Istinama i vječnom životu u Bogu? Nema jedne 
duše na deset koja radi za svoj spas i za život vječni!" 

Sa velikom strogošću Anđeo prijeđe na drugu temu, koju 
inače rijetko kada dotiče zbog proročkog karaktera: 

“Idete u susret jednom vrlo teškom periodu: zbog atenta- 
ta pripravljenih izravno protiv života, kao i protiv istih 
izvora života. Vrlo je blizu kazna Božja za sve ljude, 
mjereći proporcionalno prema grijehu ljudi i njihovih 
užasnih kriminalnih djela! Idete u susret strogosti Pravde 
Božje!" 

Tada mi pokaza vrlo gusto mnoštvo, kao snažnu kišu 
duša, koje se gurahu prema nekom prekrasnom svijetlu. 
Odmah shvatih da se radi o stotinama tisuća djece namjer- 

no ubijene u majčinoj utrobi. Te male nevine duše ne idu u 
Nebo, već se nalaze na mjestu koje mi zovemo Limb. To je 
Nebo bez blaženog gledanja Boga ili Pakao bez patnje, ne 
znam kako to protumačiti. Postoji neka vrst blaženstva, no 
nije nebesko blaženstvo. Baš tu se nalaze te male nevine 
duše, koje ne vidješe života izvan majčine utrobe, kao i 
mala djeca koja nisu krštena. 

Limb je neka vrsta Neba nevinosti, gdje sve te duše 
uživaju neku vrstu blaženstva, kojeg oni mogu primiti, no 
koje je jako ograničeno. One to ne znaju, tj. nemaju spoz- 
nanja o svom stanju. Mislim da će na kraju, tj. na 
Konačnom sudu, Limb biti otkupljen i uključen u Nebo, no 
ne znam kako. Svi ti mali stvorovi pjevat će Slavu Božju, 
jer su živa bića i sudjelovat će u životu, daru Božjem. Taj 
život u Limbu jako je ranio moju dušu. Prije nego što je 
otišao, Anđeo mi reče: 

“Svetost Božja iziskuje mnogo od vas. Vi vrlo često za- 
boravljate da ste stvoreni na sliku i priliku Božju! 
Zaboravljate da ste otkupljeni Predragocijenom Krvlju 
Kristovom. No, presveto Trojstvo uzdignut će između vas 
vojsku svetih, veliki broj klanjatelja, koji će prezirati sve 
lažne pozive svijeta, kako bi se posvetile samo slavljenju 
Boga i radile u šutnji i molitvi za spas svoje braće. Da, 
Milosrđe Božje će potaknuti mnoge duše, koje će zatvoriti 
uši galami i vici svijeta, te će slušati na kraju pozive na 
obraćenje, koje će vam Gospodin neprestano slati. Svete 
duše u Čistilištu, sa svojom jedinom željom, a to je Slava 
Božja, djeluju da primite taj procvat svetosti što ima doći. 
Vi ćete to shvatiti kasnije!" 

Anđeo ušuti i nestane iz mog unutarnjeg viđenja, pre- 
puštajući me miru i utjehi. Neka naše molitve ubrzaju taj 
procvat svetosti. 

Procvat svetosti se najvjerojatnije odnosi na Trijumf Srca 
Marijinog, kojeg je Ona navijestila 1917. g. u Fatimi, ina 
poseban način, u ovom vremenu, preko Svećeničkog 
Marijanskog pokreta, po don Stefanu Gobbiju. 


STANJE DUŠA U ČISTILIŠTU 


Pod večernjom molitvom, dok sam razmatrao Evanđelje, 
vidjeh iznenada svog Anđela čuvara. Ukazavši mi se u 
živom sjaju, snažno reče: 

“Hvaljen budi Isus Krist! Naš Presveti Bog, danas ti hoće 
ukazati na stanje duša u Čistilištu, kako bi što bolje molio 
za njih i tako im učinkovitije pomogao.? 

Anđeo pruži ruku prema nekom svjetlosnom, živom blis- 
tavilu, a ja vidjeh tu svijetlost kao dijamant pokriven 
korom tamne boje. Vatrena strelica udarala je u tu koru, te 
je tako otkidala. Otkrivalo se drago kamenje, sve sjajnije i 
sjajnije. Dok sam to kontemplirao, Anđeo nastavi sa svo- 
jom poukom: 

“U Čistilištu je duša u izuzetnoj ljubavi i u nutrini pod- 
vrgnuta čistoj Volji Božjoj. Ona se slobodno i svojevoljno 
predaje potpunom planu Božje Ljubavi nad njom. Njezina 
jedina želja je uvjetovana Božjoj Volji. Ona ništa drugo i 
ne želi. Duša dolazi sama u Čistilište, jer je na neki način, 
primorana svojom ljubavi za Slavu Božju, Svetost i 


64 


Pravdu.? 

Shvatio sam u nutrini, da duše u Čistilištu osjećaju 
radost, jer su sretne što mogu slaviti Boga, jer stavljaju 
Slavu Božju nad sve svoje interese. One prihvaćaju i sa 
zahvalnošću i radošću prigrljuju ispaštanje za vlastite gri- 
jehe. Anđeo mi objasni: 

“Ta sreća koju osjećaju je kao preduživanje Vječnog 
biženstva. Duše u Čistilištu nisu rastresene, već sasvim 
obuzete Bogom i neizmjerno aktivne u službi Njegovom 
Imenu, za Njegovu Slavu, iako im to prouzrokuje strašne 
boli. One znaju da Čistilište nije vječno i da im ono osigu- 
rava vječno gledanje Boga. Jesi li vidio bol tih duša u Či- 
stilištu, a istovremeno i njihovu sreću; patnju i radost! 

Ne može se to shvatiti, a da te ne ostavi u čudu. Ove su 
duše svete. One su se prepustile ljubavi Božjoj, posjeduje 
ih Ljubav Božja, kojoj se one niti najmanje ne opiru, iako 
je to djelovanje Ljubavi itekako bolno za njihovo posto- 
janje. To je plamen ljubavi koji razara, pred kojim svaka 
naša i najveća patnja je neznatna. Vidio sam kako se, pod 
djelovanjem vatre Božje, koja čisti i uništava onu koru, 
polako završava patnja Čistilišta. duša ne dobiva ništa na 
svojoj blistavosti. Njena blistavost ostaje one jačine, koje 
je bila kada je ušla u Čistilište, jer patnja u Čistilištu samo 
oslobađa tu blistavost, koja je mutna i kao pokrivena 
korom. Zatim mi Anđeo čuvar reče: 

“Duše u Čistilištu su već utvrđene u svom stadiju svetosti 
i savršenstva, koji će ostati takav za Nebo. Njihova svetost 
je već odmjerena za slavu u Nebu. Nema kod njih nikakvih 
moralnih zastranjenja. Tu nema niti tračka nečistoće. One 

su utvrđene u milosti, te su nepogrešive.? 

Zatim sam imao drugo viđenje. Vidjeh duše u Čistilištu 
uronjene u vatru žive boje i u plamenom valu. Anđeo mi 
rastumači: 

“Duše su uronjene u plamenove Ljubavi. One su sa tim 
plamenom jedna cjelina u Ljubavi Božjoj, koja ih privlači, 
raspaljuje i rasvjetljuje. Čistilište je Kraljevstvo Božje 
Ljubavi. Uranjanjem u Čistilište, duše su prepuštene toj 
Ljubavi, te je i savršeno vrše, bilo prema Bogu, bilo prema 
braći ljudima na Zemlji. U svijetlu Ljubavi Božje one se 
međusobno poznaju. U tom svijetlu Bog se objavljuje sve 
više njima, povećavajući njihovu radost i privlačeći ih u 
blaženo gledanje. Ta vatra ljubavi, ta svijetlost Ljubavi 
Božje, zaista čine blaženima duše, jer ih otvaraju polako 
prema potpunoj i savršenoj kontemplaciji već prema 
Božjem planu." 

Vidjeh Presvetu Djevicu, prolazila je Zemljom i pri- 
hvaćala sve darove koje smo mi davali Njezinom 
Prečistom Srcu. Zatim odlazi u Nebo pred Prijestolje 
Presvetog Trojstva i pokazuje svoje Srce napunjeno našim 
prikaznicama, darovima. Dragi Isus ih uzima, dodaje svoje 
prikaznice i stavlja ih u Marijino Srce. Zatim prelijeva 
svoju Presvetu Krv i Vodu, što su potekle iz Njegovog 
Presvetog Srca. Marija odlazi puna Božjih darova, sa Krvi 
i Vodom prema Čistilištu, nad kojim otvara svoje Presveto 
Majčinsko Srce. Krv i Voda Isusova izlijeva se kao blaga 
dobrotvorna kiša, a Marija nadodaje svoje suze i svoju 
ljubav. Duše tada primaju veliko olkšanje. 

Presveta Djevica tada napušta Čistilište. Sada je Njezino 

Srce puno zahvalnosti i molitava trpećih duša, a Ona ide k 
Isusu da Mu prikaže te boli i patnje. On ih prima i zamje- 
njuje svojom Krvlju i Vodom iz svog Presvetog Srca. 
Presveta Djevica se vraća na Zemlju, te izlijeva na 
Vojujuću Crkvu Krv i Vodu Kristovu. Ide ponovno po 
Zemlji i skuplja svete Mise, molitve za pokojne, dobra 
djela, da ih prikaže svome Sinu, da ih pretvori u utjehu i 
milosti za duše u Čistilištu. 

To sve me neizmjerno razveselilo. To je zaista utješna i 
lijepa slika. Moj Anđeo čuvar mi reče: 

“Vidiš koliko vas ljubi naša Kraljica! Ona je Čuvarica, 
Djeliteljica i Posrednica svih Milosti. Nikada joj ništa ne 
odbijte. Sve što joj povjeravate Ona pretvara u blago koris- 
no za svetu Crkvu, a za vas ih pretvara u darove ljubavi. U 
Crkvi protiče stalna izmjena ljubavi između Neba, Čistiliš- 
ta i Zemlje. Presveta Djevica aktivno sudjeluje u toj iz- 
mjeni ljubavi. To ćete shvatiti u Nebu, ali već tu na Zemlji 
morate živjeti te istine. “ 

Anđeo čuvar, sav ozaren, nestane u Božanskoj svijetlosti, 
ostavivši me u molitvi zahvalnici. 


SVECI I ČISTILIŠTE 


Svečanost Svih Svetih je mojoj duši jedan od najdražih 
blagdana. Razmišljam o Slavi Božjoj u svojim pre- 
dodabranicima, o Milosrđu Božjem i svemu onom na što 
smo pozvani. Na kraju svete Mise, dok sam se zahvaljivao 
pred oltarom Prečiste Djevice, prišao mi je Anđeo čuvar i 

pokazao mi nešto vrlo lijepo. Bio je to kao neki vatreni 
dvorac, koji se uzdizao iz oceana svijetla! Sve je bilo tako 
divno, blistavo. Nisam mogao skinuti pogled sa te ljepote, 
ali moj Anđeo me pozvao na razmišljanje. U tom oceanu 
svijetla vidio sam dvije obale, jedna vrlo jedolična i pustin- 
jačka, okomita i neugodna. To je naša Zemlja. Druga obala 
neopisivo lijepa i blistava, predivna i puna sklada. To je 
Nebo. 

Između Neba i Zemlje sve je u stalnom pokretu. Tisuće i 
tisuće duša neprestano pristiže ovamo. Idu u Nebo, ali 
malo ih uđe odmah. Većina ih se zadrži u užarenom dvor- 
cu, kao za mali predah, više ili manje dug i bolan. Taj dvo- 
rac je slika Čistilišta. 

Anđeo mi reče da pogledam Nebo. Tu je sve savršeni 
sklad i ljepota, sreća, radost i potpuni ushit ljubavi oko 
misterija Presvetog Trojstva i u samom Presvetom 
Trojstvu. Vidio sam Presveto Trojstvo na Prijestolju, no 
Ono je bilo velikim svijetlim oblakom zaklonjeno mom 
pogledu. Oblak je bio tako svijetao da nisam mogao gledati 
u Nebo. Vidio sam duhovnim očima kako se Ljubav Božja 
slijeva u širokim rukavcima na Nebo, na Čistilište i na 
Zemlju. Sva stvorenja bila su uronjena u tu Ljubav. Velika 
snaga ljubavi proizlazila je od Prijestolja Presvetog 
Trojstva kao slatko i divno strujanje jake i žarke ljubavi, u 
koju je bilo sve uronjeno, pa čak i Pakao*. 

* U Paklu se Božja Ljubav očituje na taj način što duše ne trpe više 
nego što su zaslužile, svatko prema svojim zaslugama! 


(vidi: “Pismo iz Pakla" Mali put br. 5) 

Sveci u Nebu se prepuštaju toj Ljubavi, te u ekstazi gleda- 
ju Boga bez prestanka, dok se On neprestano njima daje u 
svoj svojoj punini. Potpuno sam nesposoban govoriti o 
tome. Mogu reći da su sveci pozvani da sudjeluju u djelo- 
vanju Ljubavi Božje na sve stvoreno i da ljube sve ono što 
Bogu daje veću čast i slavu. 

Zatim mi Anđeo reče da pogledam užareni dvorac Čis- 
tilišta. Tada sam vidio da je Čistilište potpuno pod djelo- 
vanjem te Ljubavi Božje, koja na neki način lebdi nad 
njim. Shvatio sam da se muka u Čistilištu sastoji u pod- 
našanju privlačnosti te ljubavi sa zahvalnošću, ali u 
nemogućnosti da se odgovori na nju u potpunosti. Nadam 
se da će se shvatiti što sam htio izraziti. Isto tako i svi sveci 
kao da lebde nad Čistilištem, te privlače Čistilište toj 
Ljubavi. Molitva svetaca za duše u Čistilištu, te vježba nji- 
hove ljubavi, natapa i održava Čistilište. Tada sam shvatio 
da je ljubav svetaca prema dušama u Čistilištu sasvim dru- 
gačija od one na Zemlji. U središtu, između svih svetih 
vidio sam Majku i Kraljicu, Bezgrešnu Djevicu Mariju. 
Njezino Srce sadrži puninu privlačnosti ljubavi Božje, koja 
se izlijeva iz Presvetog Euharistijskog Srca Isusovog, pre- 
lijeva se najprije u Srce Marijino, da bi onda prelazilo na 
svete i na sve druge. 

Svi sveti okružuju Blaženu Djevicu Mariju, Majku i 
Kraljicu, mole s Njom, zagovaraju s Njom. Svi zajedno 
sjedinjeni s Marijom mole kao što Ona moli s Isusom. I u 
Nebu Majka Marija ostaje zagovornicom između Boga i 
svetih, Zagovornica ljubavi. 

Sveti na različite načine zagovaraju za duše u Čistilištu, 

to mi je jasno rečeno, posebno po ljubavi koja se izvršuje 
nad Čistilištem, te molitvom sjedinjenom s Presvetom 
Djevicom Marijom. Sveci ne stjeću više nikakve zasluge u 
Nebu, stoga ne mogu prikazivati Bogu nove zasluge za 
duše, oni zagovaraju po ljubavi Slave Božje. Oni prikazu- 
ju Presvetom Trojstvu njihovu svetost, ne kao vlastito 
dobro, već kao pobjedu ljubavi, po proslavi Kristovoj u 
njima, da im da osobođenje duša iz Čistilišta, da one nas- 
tave slaviti Boga u punom svijetlu Njegove Slave. 

Sveci zaštitnici prikazuju Bogu duše, koje su se njima 
utekle pod zaštitu, a nalze se u Čistilištu. Oni to mole u ime 
proslavljenja Slave Božje, koju su duše postigle po kre- 
postima, životom, primjerom i nasljedovanjem života 
Kristova i njihovih svetih zaštitnika. To je za našu vjeru 
više nego jasno. To isto vrijedi za nevjernike, kao i za 
vjernike drugih vjera, jer Bog u svom beskrajnom 
Milosrđu daje svakoj duši zaštitnika, tkogod bio. 
Utemeljitelji raznih religioznih redova i kongregacija, 
mole za sve svoje duhovne sinove i kćeri, predstavljaju 
Bogu sve njihove molitve, djela, te molitve za pokojne nji- 
hovih kongregacija, mole da se čitava duhovna obitelj uje- 
dini u Nebu, te da dočekaju u zajedničkoj liturgiji proslav- 
ljenje Boga. Sveti u Nebu mole po Isusovim riječima “U! 
unum sint "', u Nebu sa Kristom. 

Vidio sam predodabrane kako primaju od Blažene 
Djevice Marije molitve za pokojne, da ih odnesu dušama 
kojima idu da ih potaknu na ljubav, te ih utješe. Tako i 
duhovni vođe mole za svoje duhovne sinove u Čistilištu i 
obrnuto, roditelji mole za svoju djecu i djeca za roditelje, 

predsjednici država mole za svoje državljane, a oni pak za 
svoje predsjednike, muževi mole za žene i žene za muževe, 
kao i prijatelji za prijatelje. Sva prijateljstva povezana u 
Boga, koja su nastala tu na Zemlji nalaze se između Neba 
i Čistilišta. To je zaista prekrasno za vidjeti. Mučenici mole 
za svoje mučitelje, iskorištavani za one koji su ih iskori- 
štavali, nevini za one koji su ih optuživali, siromasi mole 
za one koji su ih iskorištavali, kao i za one koji su im 
pomagali, te govore: “Gospodine, baš po njima podijelili 
smo s Tobom Tvoj Križ, a sada smo u Tvojoj Slavi.? 

To je velika pobjeda ljubavi,"kao što mi praštamo onima 
koji su nas vrijeđali"! Bog prima molitvu svetih za one 
duše, koje su na bilo koji način pridonijele da se ti sveci 
posvete. Vrlo je moćna molitva mučenika za njihove ubo- 
jice. Sveci nam pomažu moleći za nas koji smo još na 
Zemlji, no posjećuju i Čistilište i mole za duše. Sveci nas 
nadahnjuju da molimo za duše u Čistilištu, te prikazuju 
Bogu naše molitve. Posebnu nježnost pokazuju za svoje 
štićenike sveci zaštitnici. Vidio sam kako vrlo često sveti 
Franjo Asiški nadahnjuje Franje na Zemlji, da se mole za 
istoimenike u Čistilištu. 

Sveci se jako raduju kada vide duše u Čistilištu, jer znaju 
da su spašene i predodređene da zajedno sa njima slave 
Boga. Oni u Čistilištu kontempliraju pobjedu Milosrđa 
Božjeg, Ljubavi i Kristovog Križa. Sveci često sa 
Presvetom Djevicom Marijom silaze u Čistilište, posebno 
kada oslobađa duše iz Čistilišta na liturgijski blagdan 
sveca, utemeljitelji redova dočekuju svoju duhovnu djecu. 

Kada tu na Zemlji nastavljamo moliti za duše koje su već 

postigle nebesku slavu, one te molitve mogu dati za druge 
duše, koje su još u Čistilištu. Sveci uvijek molitve daju 
Blaženoj Djevici Mariji, našoj Nebeskoj Majci i Kraljici, 
koja uljepšava darove i obogaćuje ih, te ih ponovno preda- 
je svecima, da ih daju za duše za koje su nakanili, za nji- 
hovo ojačanje i ohrabrenje. 

Marija posebno voli duše u Čistilištu. Kod proglašenja 
blaženim ili svetim, Bog po svom Milosrđu oslobađa 
mnoge duše iz Čistilišta, posebno rođake svetaca, kao i nji- 
hove progonitelje. Sve sam to vidio u užarenoj utvrdi. 
Anđeo čuvar me pozvao da neprestano molim za duše u 
Čistilištu. 


ANĐELI I ČISTILIŠTE 


Na dan kada mi molimo za duše u Čistilištu, Gospodin 
mi je ponovno pokazao užarenu utvrdu. Moj Anđeo mi 
reče: “Gledaj Anđele Božje!" 

Tada vidjeh Anđele kako silaze u Čistilište. Nikada ne 
prekidaju svoje klanjanje Bogu. Idu iz Neba u Čistilište, na 
Zemlju i natrag sa savršenim skladom i ljepotom. Oni u 
rukama nose kaleže, cvjeće, košare... Nisam znao što mis- 
liti, zato sam samo kontemplirao i molio. Moj nebeski 
čuvar mi rastumači: 

“Vidiš li Anđele? To su poslanici Božji. On ih šalje po 
čitavom Svemiru. Oni su nosioci milosti i svijetla. Oni su 
predstavnici vaši i predstavnici duša u Čistilištu. Nisam li 
ja poslan k tebi? Koja je moja misija? Štititi te, poučiti te, 

otvoriti ti dušu Božjim divotama, potaknuti te na molitvu, 
žrtvu i vježbanje u kreposti. Svaki puta kada te ostavim, 
kad me ti više ne vidiš, nosim u Nebo jednu košaru, koju 
si ti napunio svojim molitvama i dobrim djelima, već 
prema danima. Zatim sve to stavljam pred Božje 
Prijestolje, a drugi Anđeli sve što je u košari prinose 
Božjem Veličanstvu. 

Zrna tamjana su simbol tvoga klanjanja, ruže su simbol 
tvojih dobrih djela, a čista voda je simbol tvoga trpljenja. 
Tamjan se pali pred Veličanstvom Božjim, koji na vas izli- 
jeva milost iz svoje dubine. Ruže se pletu u vijence, koji 
ukrašuju Prijestolje Presvetog Trojstva. Voda se sakuplja u 
zlatne kaleže, a Anđeli ih prikazuju Presvetoj Djevici 
Mariji. Ona pridodaje svu nježnost Majčinske ljubavi i 
prosipa ih po dušama u Čistilištu, a kapljice padaju po 
njima kao osvježavajuća rosa." 

Ostao sam zapanjen tim riječima moga Anđela čuvara, 
kada mi on pokaže mnoštvo Anđela, koji su po Zemlji sku- 
pljali u srebrne košare dobra djela i molitve. Ta djela, obo- 
gaćena svim zaslugama svete Majke Crkve i darovima, 
koje im na Nebu pridodaje Bezgrešna Djevica i Majka, 
također više ili manje pune, Anđeli nose pred Prijestolje u 
obliku mirisnog tamjana, ruža i bistre, čiste vode. Zaista 
ganutljiv prizor! 

Drugi su Anđeli primali od duša iz Čistilišta kaleže pune 
mirisnog narda. To su bile molitve tih svetih duša, koje su 
se prepustile Volji Božjoj, da proslave Veličanstvo 
Presvetog Trojstva. Tako napunjeni kaleži prineseni su 
Veličanstvu Božjem. U kaležima ima svih oblika i ljepote. 

Sve molitve, koje pristižu iz Čistilišta ili sa Zemlje imaju 
istu konačnicu - Prijestolje Presvetog Trojstva. Sve 
molitve Crkve, bilo vojujuće, patničke i slavne, imaju 
jednu jedinu liturgiju, klanjanje i zahvalu Bogu. 

Anđeli su išli u Čistilište, a da nisu svraćali u Nebo, što 
me jako iznenadilo. Tada mi moj Anđeo čuvar razjasni: 

“Anđeli, koji idu u Čistilište su Anđeli čuvari, kao ja. Oni 
prate duše u Čistilište na mjesto gdje će se čistiti. Posebni 
sud se izvršava na mjestu smrti, i to na licu mjesta, a ne na 
Nebu, koje se otvara samo dušama potpuno i savršeno či- 
stima. Anđeli, koji idu iz Čistilišta prema vama, su vaši 
Anđeli čuvari, koji dolaze da vas potaknu da molite za te 
svete duše, te da vas ujedno podsjete na vašu dužnost, koju 
imate za te trpeće duše. Zato ih vidiš praznih ruku.? 

Zaista, ti Anđeli nisu ništa nosili i imali su ruke 
prekrižene na prsima. U Čistilište su stalno pristizale duše 
praćene Anđelima čuvarima. Čitavo Čistilište neprestano 
je okruženo Anđelima. Moj Anđeo čuvar tada mi reče: 

“Okolo su Anđeli čuvari onih duša koje se još nalaze u 
Čistilištu. Oni mole za njih, kao i sveci, te ponekad postižu 
posebnu milost da im se ukažu, da ih utješe, ohrabre i 
potaknu na što življu nadu, te da im donesu odsjaj 
nebeskog blaženstva, na koje su one pozvane i za kojima 
teže u žarkoj želji i jaucima od ljubavi." 

Anđeo mi reče da pogledam Nebo, dodajući da gledajući 
Nebo vidim sve. Podigoh oči prema nebeskoj divoti i vid- 
jeh: U središtu je bilo Prijestolje, sve od pozlaćene svijet- 
losti, prekriveno blistavim oblakom, a u sredini Prijestolja 
kucalo je Srce, sve prozračno i istovremeno kao od vatre i 

od suhog zlata, označeno velikom ranom u obliku križa. Iz 
Srca su tekle tri beskrajne rijeke: prva je od čiste, kristalne 
vode, druga je crvene boje od krvi, a treća je od vatre ili 
svijetla. Te tri rijeke isprepletene neprestano teku po 
čitavom Svemiru i nikada ne presušuju. Natapaju Svemir i 
oživljuju sve što je stvoreno. To je Presveto Euharustijsko 
Srce Isusovo. Moja duše je cijela podrhtavala od radosti i 
poštovanja prema tom velikom misteriju. 

Pred tim Srcem vidio sam jedno Srce od čistog sjajnog 
kristala, u koje su se ulijevale tri isprepletene rijeke, prije 
nego su se izlijevale na sve drugo stvoreno. To je bilo 
Prežalosno i Bezgriješno Srce Marijino. Oko tog Srca sta- 
jalo je mnoštvo Anđela u molitvi, slušajući glas koji je 
dolazio sa Prijestolja Božjeg, sakupljali su vjence od 
cvjeća i ruža, te u njih uplitali dragocjene miomirisne 
ukrase prekrasnih svijetlih boja, da bi ukrasili Srce 
Presvete Djevice. Anđeo mi reče: 

“To su nebeski duhovi, koje Bog tu sakuplja pred bezgri- 
ješnom Djevicom da Joj služe, da Je slave i da Joj budu 
pratnja s velikim poštovanjem i radošću. Oni su prije bili 
Anđeli čuvari, no osobe koje su služili otišle su u Pakao, 
proklete su zauvijek. Kada se grešnik izgubi, njegov 
Anđeo čuvar dolazi u pratnju Presvetoj Djevici Mariji." 

Zatim vidjeh jednu vrlo dirljivu scenu. Svaki puta kada 
jedan Anđeo donese pred Prijestolje Božje košaru, prih- 
vaća je drugi Anđeo, te mu u času razmjene daje srebrni i 
zlatni kalež. Oba kaleža se istog trena napunjaju milostima 
koje proizlaze iz Presvetog Euharistijskog Srca Isusovog. 
Presvet Djevica ga napunja još više, dok sveci pridodaju 

svoje darovnice, prema tome koliko mogu zagovarati, tj. 
koliko ih se zazivalo ili ako je njihov blagdan. Anđeo sa 
kaležom, poslije poklona pred Presvetom Djevicom, 
upućuje se prema Čistilištu, te ispražnjuje zlatni kalež, koji 
se prosipa kao miomirisna rosa na duše. Srebrni kalež 
ispunjen molitvom duša, predaje jednom velikom Anđelu 
koji stoji uz Svetog Oca. To je Mihael Arkanđeo. On uzima 
kalež i prosipa ga na svetu Crkvu. To je veliki misterij 
ljubavi ili Općinstvo svetih. Moj Anđeo čuvar mi govori o 
Mihaelu Arkanđelu sa velikim poštovanjem i gorljivošću: 

“Mihael je naš vođa. On je Princ Vojvoda nebeske vojske. 
Svevišnji ga je postavio na to mjesto iznad svih Anđela, 
nad sve nebeske hijerarhije. On je Anđeo Slave Božje i 
svega što se tiče Slave Božje. On je Bijeli Vitez Marije, 
naše Bezgriješne Kraljice. On je remek djelo Božje, zaštit- 
nik i branitelj Svete Crkve Katoličke, koja ima posebnu 
misiju proslaviti Boga. Stoga, on je i Anđeo Suda, kao i 
Anđeo Čistilišta. On je uvijek prisutan kod svakog 
posebnog suda, on pomaže umirućima radi Slave Božje. 
On pomaže dušama da pobijede u borbi protiv odvratne 
Aždaje, koja se razulari, razbjesni i reži u tom strašnom 
času. Isto tako, Arkanđeo Mihael ide pred našom 
Kraljicom, Bezgriješnom Djevicom, kada Ona posjećuje 
duše u Čistilištu, kada vodi oslobođene duše iz Čistilišta u 
Nebo. On tada vodi svetu dušu u vječnu Domovinu. Znaš 
li da Mihael Arkanđeo prati uvijek Bezgriješnu Kraljicu 
kada dolazi k vama na Zemlju?" 

Moj Anđeo ušuti, a ja sam ponovno kontemplirao Nebo. 
Vidio sam dolazak i odlazak Anđela iz Čistilišta, koji 

nošahu zlatne kaleže sa milostima Božjim i molitvama 
duša iz Čistilišta. Sve te kaleže donose pred Arkanđela 
Mihaela, koji sve to izlijeva na Svetu Crkvu. Moj Anđeo 
reče vrlo ozbiljan: 

“To su molitve duša u Čistilištu za vas na Zemlji. Kad bi 
vi znali koliko vas te duše ljube! One ne žele drugo, no da 
se spasite i da izbjegnete Čistilište, te strašne boli i muke, 
koje one poznaju jako dobro. One gore od ljubavi prema 
vama, posebno stoga da se preko vas proslavi Bog. 

Molite za te svete duše, koje mole za vas. Prikažite vašu 
molitvu Bezgriješnoj Djevici, Čuvarici i Djeliteljici svih 
milosti u Nebu. Ona će ih prosuti na duše kao miomirisnu, 
osvježavajuću rosu, te će ih dati svecima da raspolažu s 
njima za potrebe duša koje su njima povjerene. Niti jedna 
molitva se nikada ne izgubi. Često ljudi na Zemlji mole za 
mnogo nepotrebnih stvari, no Bog odredi da se te molitve 
daju za duše u Čistilištu, često baš za one duše kojima su 
oni pripomogli da završe tu, bilo svojim lošim primjerom, 
nespretnošću ili zlim utjecajem. To je Pravda Božja na 
djelu." 

Zatim mi Anđeo pokaže još nešto, duše koje su sa Zemlje 
stizale u Čistilište, da bi odmah, tek što su ušle, sve 
radosne uzašle na Nebo. To me zaista začudilo, no moj 
Anđeo, sav sretan mi reče: 

“Ove duše, koje tek prođu kroz Čistilište mi zovemo duše 
munje, jer zaista samo prolete kroz vatru Čistilišta i već su 
u Nebu." 

NE ZNATE ŠTO JE ČISTILIŠTE! 


Kada sam izmolio krunicu za duše u Čistilištu, došao je 
moj Anđeo čuvar. Htio je sa mnom izmoliti Slava Ocu. 
Držeći ruke na križu što ukrašava njegovu tuniku, reče mi 
vrlo ozbiljno: 

“Moli za duše u Čistilištu. Samo moli. Vi ne znate što je 
Čistilište, kakve su to muke, a ima toliko duša zapuštenih 
i zaboravljenih. Kada bi vi znali što je Čistilište, ono bi se 
isti čas ispraznilo pomoću vaših molitava. Mnogi od vas 
zatvaraju oči pred tom stvarnošću, pokrivaju si lice da ne 
vide, umjesto da mole Boga da ih prosvijetli, te ih ispuni 
samilošću za te duše. Čistilište nije nikakav mit, već istina 
koju morate i vi prije ili poslije iskušati na vama samima. 

Opovrgavajući postojanje Čistilišta vi si zarađujete 
dugogodišnji boravak u njemu, ako ne srljate u opasnost da 
se izgubite i za vijeke vjekova. Ne razmišljajući o njemu i 
ne pomažući dušama u Čistilištu, vi imate veliku 
mogućnost da ga iskušate kroz veliki broj godina i to na 
vrlo okrutan način." 

Te su me riječi tako potresle da sam se sav naježio Anđeo 
me promatrao prekriženih ruku na prsima, a ja ga upitah: 

“Što Bog želi od mene takvog siromaha i bijednika?"? 

Anđeo mi ukaže na lijevu stranu križa ljubičaste boje, na 
tunici i reče mi: 

“Ti to znaš. Moraš moliti, vršiti pokoru, posvetiti se šut- 
nji, vršiti dužnosti svoga staleža i sve to prikazati Bogu za 
duše u Čistilištu. Moli svećenike koje poznaješ, da govore 
o tom misteriju, tako zapuštenom. Vi zaista ne znate što je 

Čistilište. Kad bi znali, ozbiljno bi se brinuli za vaše 

spasenje, te bi itekako molili za duše u Čistilištu i za nji- 

hovo oslobođenje. Molili bi za te duše, koje toliko trpe!? 
Rekavši to, nestane iz moga viđenja. 


*k oko 


Glas uredništva! 


Poštovani čitatelju! 

Nipošto nam nije želja da ovim djelom, pa i čitavom edici- 
jom “Glas iz Čistilišta", nekoga plašimo. Želimo Vas samo 
potaknuti na što veću ljubav prema Bogu i bližnjima. 
Osobito prema onima kojima je najpotrebnija, umirućim 
grešnicima i dušama u Čistilištu. Snagom te ljubavi 
možemo uveliko ublažiti, skratiti, pa i sasvim poništiti 
vlastito Čistilište. 


“Straha u ljubavi nema, 
nego savršena ljubav izgoni strah; 
jer strah je muka 
i tko se boji, nije savršen u ljubavi.? 
1 Iv 4,18 


Kako da što savršenije ljubimo Gospodina, poučit će nas 
naučitelj Crkve sv. Alfonso Marija Liguori u našem 
sljedećem izdanju edicije “Ljubav i žrtva br. 4" pod 
naslovom “Razmatranje o Muci Isusovoj ". 

